LISA

SELETUSKIRI, MILLES KÄSITLETAKSE TEAVITAMIST KOLMEST EESKIRJAST, MILLEGA SOOVITAKSE KEELUSTADA MEREPÕHJAS VEETAVATE PÜÜNISTE KASUTAMINE ÜHENDKUNINGRIIGI TERRITORIAALVETE KONKREETSETES PIIRKONDADES

Nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta; EÜT L 358, 31.12.2002, lk 59) artikli 9 kohane teatis

SISUKORD

1. Sissejuhatus

2. ELi õigusraamistik

3. Inglismaa õigusraamistik

4. Euroopa merealadel (Natura 2000 alad) kalapüügi korraldamist käsitlev läbivaadatud lähenemisviis

5. Kavandatud meetmed

6. Meetmete jõustamine

7. Konsulteerimine asjaomaste liikmesriikide, piirkondlike nõuandekomisjonide ja Euroopa Komisjoniga

LISAD

I lisa. Lands End & Cape Banki Euroopa merealal (konkreetses piirkonnas) merepõhjas veetavate püüniste kasutamist käsitlevad eeskirjad ja ala joonis.

II lisa. Start Point to Plymouth Sound & Eddystone’i Euroopa merealal (konkreetsetes piirkondades) merepõhjas veetavate püüniste kasutamist käsitlevad eeskirjad ja ala joonis.

III lisa. Haisborough, Hammond & Wintertoni Euroopa merealal (konkreetsetes piirkondades) merepõhjas veetavate püüniste kasutamist käsitlevad eeskirjad ja ala joonis.

IV lisa. Lands End & Cape Banki Euroopa merealal (konkreetses piirkonnas) merepõhjas veetavate püüniste kasutamist käsitlevate eeskirjade mõjuhinnang.

V lisa. Start Point to Plymouth Sound & Eddystone’i Euroopa merealal (konkreetsetes piirkondades) merepõhjas veetavate püüniste kasutamist käsitlevate eeskirjade mõjuhinnang.

VI lisa. Haisborough, Hammond & Wintertoni Euroopa merealal (konkreetsetes piirkondades) merepõhjas veetavate püüniste kasutamist käsitlevate eeskirjade mõjuhinnang.

1. SISSEJUHATUS

Ühendkuningriigi valitsus kavatseb võtta meetmed, millega keelustatakse merepõhjas veetavate püüniste kasutamist hõlmav püügitegevus konkreetsetes piirkondades, et kaitsta elupaikade direktiivi I lisas määratletud Natura 2000 võrgustikku kuuluvaid Ühendkuningriigi merealade riffe. Selleks et kohaldada neid meetmeid kõigi laevade suhtes, sealhulgas ELi muude liikmesriikide kalalaevade suhtes, järgib Ühendkuningriik ELi määruse (EÜ) nr 2371/2002 artiklis 9 sätestatud menetlust. Ühendkuningriigi võetavad meetmed ja asjaomased mõjutatud liikmesriigid on järgmised:

— Lands End & Cape Banki Euroopa merealal (konkreetses piirkonnas) merepõhjas veetavate püüniste kasutamist käsitlevad eeskirjad – Prantsusmaa ja Belgia (I lisa);

— Start Point to Plymouth Sound & Eddystone’i Euroopa merealal (konkreetsetes piirkondades) merepõhjas veetavate püüniste kasutamist käsitlevad eeskirjad – Prantsusmaa ja Belgia (II lisa);

— Haisborough, Hammond & Wintertoni Euroopa merealal (konkreetsetes piirkondades) merepõhjas veetavate püüniste kasutamist käsitlevad eeskirjad – Belgia (III lisa).

2. ELi ÕIGUSRAAMISTIK

2.1. Määruse (EÜ) nr 2371/2002 (ühise kalanduspoliitika alusmäärus) artikkel 9

Määruse (EÜ) nr 2371/2002 artikliga 9 lubatakse liikmesriikidel võtta selleks, et minimeerida kalapüügi mõju mereökosüsteemidele, mittediskrimineerivaid meetmeid 12 meremiili kaugusel oma lähtejoonest, kui ühendus ei ole selle konkreetse ala suhtes kaitse- ja majandamismeetmeid vastu võtnud.

Liikmesriigi meetmed peavad olema kooskõlas artiklis 2 püstitatud eesmärkidega ega või olla leebemad kui kehtiv ühenduse õigus.

Kui liikmesriigi meetmed võivad mõjutada teise liikmesriigi laevade tegevust, võetakse need meetmed vastu alles pärast meetmete eelnõu ja sellega kaasas oleva seletuskirja arutamist komisjoni, asjaomase liikmesriigi ja asjaomaste piirkondlike nõuandekomisjonidega.

Ühendkuningriigi kavandatud meetmete eesmärk on minimeerida kalapüügi mõju mereökosüsteemide säilimisele, kaitstes nõukogu direktiivi 92/43/EMÜ I lisas määratletud riffe merepõhjas veetavate püüniste kasutamisest tuleneva negatiivse mõju eest.

Peale selle ei ole ühendus vastu võtnud meetmeid, millega käsitletakse konkreetselt nende Natura 2000 alade mereökosüsteemide kaitset.

2.2. Juurdepääs Ühendkuningriigi territoriaalvetele

Määruse (EÜ) nr 2371/2002 I lisas on sätestatud teiste liikmesriikide laevadele Ühendkuningriigi territoriaalvetele juurdepääsu õigused (6–12 meremiili 1983. aasta lähtejoonest).

Prantsusmaa ja Belgia laevadel on õigus püüda põhjalähedasi liike aladel, mis hõlmavad Lands End & Cape Banki ühenduse tähtsusega ala (ÜTA) (1) ja Start Point to Plymouth Sound & Eddystone’i ühenduse tähtsusega ala. Lisaks on Belgia laevadel samuti õigus püüda põhjalähedasi liike alal, mis hõlmab Haisborough, Hammond & Wintertoni ühenduse tähtsusega ala.

3. INGLISMAA ÕIGUSRAAMISTIK

3.1. 2009. aasta rannikualadele juurdepääsu ja mereseadus (Marine and Coastal Access Act 2009)

Rannikualadele juurdepääsu ja mereseaduse artiklites 129–133 antakse merelist tegevust haldavale organisatsioonile (Marine Management Organisation – MMO) Inglismaal volitused koostada eeskirju, mis hõlmavad Ühendkuningriigi lähtejoonest kuni 12 meremiili kaugusel asuvat ala, et edendada seoses merekaitsetsoonidega (marine conservation zone – MCZ; merekaitseala liik) kehtestatud kaitse-eesmärke.

3.2. Elupaikade ja liikide kaitse 2010. aasta eeskirjad (elupaiku käsitlevad eeskirjad)

Elupaiku käsitlevate eeskirjade artikliga 38 suurendatakse rannikualadele juurdepääsu ja mereseadusega MMO-le antud eeskirjade koostamise volitusi, et anda MMO-le õigus koostada eeskirju Euroopa mereala (Natura 2000 mereala) kaitsmiseks Inglismaal.

4. EUROOPA MEREALADEL (NATURA 2000 ALAD) KAUBANDUSLIKU KALAPÜÜGI KORRALDAMIST KÄSITLEV LÄBIVAADATUD LÄHENEMISVIIS

Keskkonna-, toidu- ja maaeluministeerium (Defra) andis 14. augustil 2012. aastal teada Inglismaa vetes Euroopa merealadel (Natura 2000 merealad) kaubandusliku kalapüügi korraldamist käsitlevast läbivaadatud lähenemisviisist (2). Läbivaadatud lähenemisviis töötati välja ja seda rakendatakse, konsulteerides tihedalt Euroopa merealadel toimuvat kalapüüki käsitleva rakendusrühmaga (Fisheries in European Marine Site Implementation Group), kuhu kuuluvad kalandussektori ja valitsusväliste keskkonnaorganisatsioonide esindajad ning kalandus- ja merendusvaldkonna teadusnõustajad.

Läbivaadatud lähenemisviisi alusel teostati üldine riskihindamine, mis hõlmas kogu kaubandusliku püügitegevuse ja Natura 2000 merealade kõigi kaitsealuste looduselementide vahelist vastasmõju Inglismaa vetes. Selle hindamise tulemused on koondatud ja esitatud maatriksis (3). Selles maatriksis on tegevuse ja looduselementide vastasmõju liigitatud punase, oranži, rohelise või sinise värviga tähistatud riskikategooriatesse. Punasega tähistatud kategooriasse liigitamine tähendab, et looduselemendi seisundi halvenemise risk on suur. Selle tagamiseks, et kaotatakse looduselemendi seisundi halvenemise risk ja seeläbi tagatakse nõukogu direktiivi 92/43/EMÜ (edaspidi „elupaikade direktiiv”) artikli 6 järgimine, peavad Ühendkuningriigi reguleerivad asutused kehtestama 2013. aasta lõpuks kaitsekorraldusmeetmed, mille abil keelustada sellist vastasmõju põhjustav tegevus. Maatriksi väljundid vaatas sõltumatult üle keskkonna, kalanduse ja vesiviljeluse teaduse keskus (Centre for Environment, Fisheries, and Aquaculture Science; CEFAS) (4).

Käesolevas teatises sisalduvad kavandatud meetmed on ette nähtud suure riskiga (punasega tähistatud riskikategooriasse liigitatud) vastasmõju ohjamiseks. Oranžiga tähistatud riskikategooriasse liigitatud vastasmõju puhul valitseb riskiga seoses suurem ebakindlus ning seetõttu on vaja läbi viia hindamised ala tasandil, et teha kindlaks, kas looduselementide kaitseks on vajalik tegevust reguleerida. Hindamised toimuvad aastatel 2014–2016 ning kui peaks osutuma vajalikuks võtta mis tahes kaitsekorraldusmeetmeid, kehtestatakse need 2016. aasta lõpuks. Oranžiga tähistatud riskikategooriasse liigitatud vastasmõju hindamisel tuleb arvesse võtta ka koosmõju selliste vastasmõjudega, mis iseenesest suure tõenäosusega ei mõjuta looduselementide kaitse-eesmärkide saavutamist (see mõju on maatriksis tähistatud rohelisega). Sinisega tähistatud kategooriasse liigitamise puhul reaalne vastasmõju puudub ning sellest tulenevalt ei ole vaja teha täiendavat hindamist.

5. KAVANDATUD MEETMED

Kavandatud meetmetega keelustatakse merepõhjas veetavate püüniste kasutamine konkreetsetel aladel (I–III lisa). Merepõhjas veetavad püünised hõlmavad mis tahes kalapüügivahendeid, mida lükatakse või tõmmatakse läbi vee ja mis puudutavad merepõhja. Nende hulka kuuluvad traallaudadega põhjatraalid, põhjalähedased piimtraalid, veetavad põhjavõrgud ja imitragid.

Nende riffide ja merepõhjas veetavate püüniste vastasmõju on valitud kaitseobjektiks, sest on kindlaks tehtud, et need püügivahendid kujutavad endast suurt riski riffide seisundi halvendamiseks. Neil Natura 2000 merealadel ilmnevat muud vastasmõju (näiteks merepõhjas veetavate püüniste ja liivamadalate vahel) hinnatakse mõjuhindamise käigus alade kaupa (nagu need on eespool üksikasjalikult määratletud) ning 2016. aasta lõpuks võetakse asjakohased kaitsekorraldusmeetmed selle vastasmõjuga tegelemiseks.

Iga kavandatud meetme kohta on koostatud mõjuhinnang eesmärgiga teha kindlaks mis tahes ilmnev majanduslik mõju (IV–VI lisa).

6. MEETMETE JÕUSTAMINE

MMO kasutab Euroopa merealade kaitse korraldamiseks teabe- ja riskipõhist jõustamismeetodit.

Kui saadud teabe põhjal on alust arvata, et kaitsekorraldusmeedet ei järgita või esineb selle järgimata jätmise risk, töötab MMO välja jõustamisstrateegia, võttes aluseks merekaitseala vajadused, ning vajaduse korral kaasab asjakohased ressursid. See võib hõlmata mereväe kohapeale saatmist, õhuseiret või ühisoperatsioone muude asutustega (näiteks rannalähedase kalapüügi ja looduskaitse asutustega (Inshore Fisheries and Conservation Authorities, IFCAd), Ühendkuningriigi piirivalveametiga, keskkonnaametiga või teiste liikmesriikide reguleerivate asutustega). MMO koordineerib mis tahes ühisoperatsioone ning kontrolli sagedus ja põhjalikkus määratakse kindlaks riski alusel; samuti võidakse võtta teabeseiremeetmeid, mille raames peavad laevad andma teada oma asukohast.

Täiendavat teavet MMO riskipõhise jõustamisprotsessi kohta on võimalik leida järgmiselt veebisaidilt: http://www.marinemanagement.org.uk/about/documents/risk-based-enforcement.pdf.

Põhimõtted, millest lähtuvalt MMO reguleerib merekaitsealasid, on sätestatud õigusloome ja regulatiivse reformi 2006. aasta seaduses (Legislative and Regulatory Reform Act 2006) ning reguleerivate asutuste tegevusjuhendis ning nende põhimõtete eesmärk on tagada, et MMO tegutseb mis tahes jõustamismeetmete võtmisel proportsionaalselt, vastutustundlikult, järjepidevalt, läbipaistvalt ja sihipäraselt. Täiendavat teavet võib leida MMO eeskirjade järgimise ja jõustamise strateegiast: http://www.marinemanagement.org.uk/about/documents/compliance_enforcement.pdf.

7. KONSULTEERIMINE ASJAOMASTE LIIKMESRIIKIDE, PIIRKONDLIKE NÕUANDEKOMISJONIDE JA EUROOPA KOMISJONIGA

Nende kavandatud meetmete puhul on asjaomased liikmesriigid Prantsusmaa ja Belgia. Asjaomased piirkondlikud nõuandekomisjonid on Põhjamere piirkondlik nõuandekomisjon (Haisborough, Hammond & Wintertoni ühenduse tähtsusega ala puhul) ja loodepiirkonna vete piirkondlik nõuandekomisjon (Lands End & Cape Banki ühenduse tähtsusega ala ning Start Point to Plymouth Sound & Eddystone’i ühenduse tähtsusega ala puhul).

Prantsusmaa ja Belgia kalandusasutustega võeti ühendust, et arutada Ühendkuningriigi ettepanekuid mitteametliku konsultatsiooni käigus. 10. septembrist kuni 22. oktoobrini 2013. aastal konsulteeriti neid meetmeid käsitleva ametliku konsultatsiooni käigus mõlema riigi kalandusasutusega, asjaomaste kalandussektori esindajatega Prantsusmaalt ja Belgiast ning asjaomaste piirkondlike nõuandekomisjonidega.

7.1. Konsultatsiooni toimumise kuupäevad

Kavandatud meetmeid käsitlev mitteametlik eelkonsultatsioon toimus 9. juunist15. augustini 2013. aastal. Neid meetmeid käsitlev Ühendkuningriigi õigusaktide kohaselt nõutav avalik konsultatsioon toimus 10. septembrist22. oktoobrini 2013. aastal. Määruse (EÜ) nr 2371/2002 artikli 9 kohane ametlik teade esitatakse 18. novembriks 2013.

MMO saatis Prantsusmaa kalandusasutustele (Direction des pêches maritimes et de l'aquaculture ja Agence des aires marine protégées) ja Belgia kalandusasutusele (Dienst Zeevisserij) 7. juunil 2013. aastal kirja, milles palus võimalust arutada Ühendkuningriigi ettepanekuid nimetatud ametiasutustega ja kalandussektori esindajatega.

12. juulil 2013. aastal toimus kohtumine MMO, Belgia kalandusasutuse (Dienst Zeevisserij), Belgia kalatootjate organisatsiooni (Redescentrale) ja teiste Belgia kalandussektori esindajate vahel.

Prantsusmaa ametiasutused vastasid MMO-le 9. juulil 2013. aastal ning tegid ettepaneku kohtuda septembris. 27. septembril 2013. aastal toimus kohtumine MMO, Prantsusmaa kalandusasutuse (Direction des pêches maritimes et de l'aquaculture), Prantsusmaa riikliku kalandussektori esindajate komitee (Comité National des Pêches Maritimes et des élevages marins; CNPMEM) ja mitme Prantsusmaa kalandussektori piirkondliku esindaja vahel.

MMO kirjutas kahele piirkondlikule nõuandekomisjonile 10. septembril 2013. aastal, kutsudes neid esitama oma märkuseid avaliku konsultatsiooni raames. Järelmeetmena mõlema piirkondliku nõuandekomisjoni sekretariaati tehtud telefonikõnede põhjal selgus, et kumbki komisjon ei esita avaliku konsultatsiooni raames konsolideeritud vastust, vaid nad edastavad konsultatsiooniga seotud üksikasjad oma liikmetele, et neil oleks soovi korral võimalik vastata individuaalselt.

7.2. Avaliku konsultatsiooni raames saadud vastused ning MMO vastused

Prantsusmaa ja Belgia ametiasutused ega ka asjaomased piirkondlikud nõuandekomisjonid ei esitanud avaliku konsultatsiooni raames ühtegi vastust. Muude liikmesriikide laevadega seoses esitasid avaliku konsultatsiooni raames vastused organisatsioon Redescentrale ja CNPMEM.

7.3. Kirjavahetus Ühendkuningriigi ja Euroopa Komisjoni vahel

Defra kirjutas Euroopa Komisjonile 20. juunil, et anda ajakohastatud ülevaade kavandatud MMO meetmete kohta. Kirjale oli lisatud kaart nõukogu direktiivi 92/43/EMÜ I lisas määratletud looduselementide kohta, mis vajasid kaitset. 18. septembril 2013. aastal toimus kohtumine Defra, MMO ja Euroopa Komisjoni esindajate vahel, et täiendavalt käsitleda MMO ettepanekuid.

I LISA

MERELIST TEGEVUST HALDAV ORGANISATSIOON

2009. AASTA RANNIKUALADELE JUURDEPÄÄSU JA MERESEADUS (MARINE AND COASTAL ACCESS ACT 2009; 23. peatükk)

LANDS END & CAPE BANKI EUROOPA MEREALAL (KONKREETSES PIIRKONNAS) MEREPÕHJAS VEETAVATE PÜÜNISTE KASUTAMIST KÄSITLEVAD EESKIRJAD

Merelist tegevust haldav organisatsioon (Marine Management Organisation – MMO), (5) kasutades talle elupaikade ja liikide kaitse 2010. aasta eeskirjade (6) artikliga 38 ning 2009. aasta rannikualadele juurdepääsu ja mereseaduse (7) artikliga 129 antud volitusi ning:

— olles vastavalt nimetatud seaduse artikli 130 lõikele 3 teinud eeskirjade eelnõu asjakohastes kohtades kättesaadavaks, et sellega oleks võimalik tutvuda;

— olles vastavalt nimetatud seaduse artikli 130 lõikele 4 edastanud eelnõu koopia kõigile soovijatele;

— olles vastavalt nimetatud seaduse artikli 130 lõigetele 6 ja 7 avaldanud teatise oma ettepaneku kohta koostada eeskirjad;

— olles konsulteerinud Euroopa Komisjoniga, Belgia Kuningriigi valitsusega, Prantsusmaa Vabariigi valitsusega ja loodepiirkonna vete piirkondliku nõuandekomisjoniga ning saanud seejärel eeskirjade eelnõule kinnituse Euroopa Komisjonilt vastavalt nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) (8) artikli 8 lõikele 3 ning artikli 9 lõigetele 1 ja 2,

kehtestab järgmised eeskirjad.

Tõlgendamine

1. Käesolevates eeskirjades tähendab konkreetne ala Cape Banki lisas määratletud kujul.

Keeld

2. Konkreetsel alal ei tohi keegi kasutada mis tahes merepõhjas veetavaid püüniseid.

Erandid teaduslikul, varude säilitamise või aretustöö eesmärgil

3. Käesolevaid eeskirju ei kohaldata isikute suhtes, kelle tegevus – mis vastasel juhul kujutaks endast käesolevate eeskirjade rikkumist – toimub kooskõlas merelist tegevust haldava organisatsiooni väljastatud loaga, mille kohaselt on selline tegevus lubatud teaduslikul, varude säilitamise või aretustöö eesmärgil.

Viitamine

4. Käesolevatele eeskirjadele võib viidata kui Lands End & Cape Banki Euroopa merekaitsealal (konkreetses piirkonnas) merepõhjas veetavate püüniste kasutamist käsitlevatele eeskirjadele.

Kinnitatud merelist tegevust haldava organisatsiooni pitseriga

[kuupäev] 2013.

/pitser/

Merelist tegevust haldava organisatsiooni pitser kinnitati nendele eeskirjadele järgmise isiku juuresolekul:

[nimi]

Merelist tegevust haldava organisatsiooni tegevjuht

Keskkonna-, toidu- ja maaeluminister, kasutades talle 2009. aasta rannikualadele juurdepääsu ja mereseaduse artikli 130 lõikega 8 antud volitusi, kinnitab Lands End & Cape Banki Euroopa merekaitsealal (konkreetses piirkonnas) merepõhjas veetavate püüniste kasutamist käsitlevad eeskirjad, mille MMO kehtestas [kuupäev] 2013, ning on otsustanud, et eeskirjad jõustuvad [kuupäev] 2013.

[nimi]

[ametinimetus]

Vanemametnik keskkonna-, toidu- ja maaeluministri eest ja tema nimel

Kuupäev:

LISA

Cape Banki määratlus

Käesolevas lisas kasutatud koordinaadid põhinevad WGS 84 alusandmetel, kus WGS 84 tähendab 1984. aastal läbivaadatud rahvusvahelist geodeetiliste koordinaatide süsteemi.

Cape Bank on ala, mis jääb järgmisi punkte läbivate joonte vahele:

Punktist A (50 kraadi 19,969 minutit põhjalaiust, 5 kraadi 43,216 minutit läänepikkust)

punkti B (50 kraadi 16,913 minutit põhjalaiust, 5 kraadi 48,820 minutit läänepikkust) ning sealt

punkti C (50 kraadi 8,500 minutit põhjalaiust, 5 kraadi 47,338 minutit läänepikkust) ning sealt

punkti D (50 kraadi 4,747 minutit põhjalaiust, 5 kraadi 48,929 minutit läänepikkust) ning sealt

punkti E (50 kraadi 11,468 minutit põhjalaiust, 5 kraadi 57,977 minutit läänepikkust) ning sealt

punkti F (50 kraadi 19,129 minutit põhjalaiust, 5 kraadi 52,099 minutit läänepikkust) ning sealt

punkti G (50 kraadi 21,159 minutit põhjalaiust, 5 kraadi 44,468 minutit läänepikkust)

ning seejärel punktist G punkti A.

Seletuskiri

(Käesolev seletuskiri ei ole eeskirjade osa)

Merelist tegevust haldav organisatsioon (MMO) on koostanud need eeskirjad eesmärgiga tagada, et püügitegevust korraldatakse viisil, millega oleks tagatud nõukogu 21. mai 1992. aasta direktiivi 92/43/EMÜ (looduslike elupaikade ning loodusliku loomastiku ja taimestiku kaitse kohta) artiklis 6 sätestatud nõuete täitmine.

Käesolevate eeskirjadega kaitstakse püstiste avamereriffide kooslusi, sest nende eeskirjadega keelustatakse merepõhjas veetavate püüniste kasutamine Lands End & Cape Banki konkreetsetes piirkondades.

Konkreetsed piirkonnad on määratletud käesolevate eeskirjade punktis 1 ja lisas.

Konkreetsed piirkonnad on üksnes illustratiivsel eesmärgil esitatud ka allpool olevatel kaartidel.

Marine Management Organisation

Lands End and Cape Banki ühenduse tähtsusega ala

6 meremiili piir (UKHO)

12 meremiili piir (UKHO)

MMO kaitsekorraldusala

Cape Banki püstine avamereriff

Lands End and Cape Banki ÜTA

CIFCA kaitsekorraldusala

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

II LISA

MERELIST TEGEVUST HALDAV ORGANISATSIOON

2009. AASTA RANNIKUALADELE JUURDEPÄÄSU JA MERESEADUS (MARINE AND COASTAL ACCESS ACT 2009; 23. peatükk)

START POINT TO PLYMOUTH SOUND & EDDYSTONE’i EUROOPA MEREALAL (KONKREETSETES PIIRKONDADES) MEREPÕHJAS VEETAVATE PÜÜNISTE KASUTAMIST KÄSITLEVAD EESKIRJAD

Merelist tegevust haldav organisatsioon (Marine Management Organisation – MMO), (9) kasutades talle elupaikade ja liikide kaitse 2010. aasta eeskirjade (10) artikliga 38 ning 2009. aasta rannikualadele juurdepääsu ja mereseaduse (11) artikliga 129 antud volitusi ning:

— olles vastavalt nimetatud seaduse artikli 130 lõikele 3 teinud eeskirjade eelnõu asjakohastes kohtades kättesaadavaks, et sellega oleks võimalik tutvuda;

— olles vastavalt nimetatud seaduse artikli 130 lõikele 4 edastanud eelnõu koopia kõigile soovijatele;

— olles vastavalt nimetatud seaduse artikli 130 lõigetele 6 ja 7 avaldanud teatise oma ettepaneku kohta koostada eeskirjad;

— olles konsulteerinud Euroopa Komisjoniga, Belgia Kuningriigi valitsusega, Prantsusmaa Vabariigi valitsusega ja loodepiirkonna vete piirkondliku nõuandekomisjoniga ning saanud seejärel eeskirjade eelnõule kinnituse Euroopa Komisjonilt vastavalt nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) (12) artikli 8 lõikele 3 ning artikli 9 lõigetele 1 ja 2,

kehtestab järgmised eeskirjad.

Tõlgendamine

1. Käesolevates eeskirjades kasutatakse järgmisi mõisteid: a) „1983. aasta lähtejooned”– Ühendkuningriigi territoriaalmere laiuse mõõtmiseks kasutatavad lähtejooned, nagu need kehtisid 25. jaanuaril 1983. aastal vastavalt 1964. aasta kuninglikule korraldusele territoriaalvete kohta; (13) b) „konkreetsed piirkonnad”– Hatt Rock ja Brentons lisas määratletud kujul.

Keeld

2. Konkreetsetel aladel ei tohi keegi kasutada mis tahes merepõhjas veetavaid püüniseid.

Erandid teaduslikel, varude säilitamise või aretustöö eesmärgil

3. Käesolevaid eeskirju ei kohaldata isikute suhtes, kelle tegevus – mis vastasel juhul kujutaks endast käesolevate eeskirjade rikkumist – toimub kooskõlas merelist tegevust haldava organisatsiooni väljastatud loaga, mille kohaselt on selline tegevus lubatud teaduslikul, varude säilitamise või aretustöö eesmärgil.

Viitamine

4. Käesolevatele eeskirjadele võib viidata kui Start Point to Plymouth Sound & Eddystone’i Euroopa merealal (konkreetsetes piirkondades) merepõhjas veetavate püüniste kasutamist käsitlevatele eeskirjadele.

Kinnitatud merelist tegevust haldava organisatsiooni pitseriga

[kuupäev] 2013

/pitser/

Merelist tegevust haldava organisatsiooni pitser kinnitati nendele eeskirjadele järgmise isiku juuresolekul:

[nimi]

Merelist tegevust haldava organisatsiooni tegevjuht

Keskkonna-, toidu- ja maaeluminister, kasutades talle 2009. aasta rannikualadele juurdepääsu ja mereseaduse artikli 130 lõikega 8 antud volitusi, kinnitab Start Point to Plymouth Sound & Eddystone’i Euroopa merekaitsealal (konkreetsetes piirkondades) merepõhjas veetavate püüniste kasutamist käsitlevad eeskirjad, mille MMO kehtestas [kuupäev] 2013, ning on otsustanud, et eeskirjad jõustuvad [kuupäev] 2013.

[nimi]

[ametinimetus]

Vanemametnik keskkonna-, toidu- ja maaeluministri eest ja tema nimel

Kuupäev:

LISA

Hatt Rocki ja Brentonsi määratlus

Käesolevas lisas kasutatud koordinaadid põhinevad WGS 84 alusandmetel, kus WGS 84 tähendab 1984. aastal läbivaadatud rahvusvahelist geodeetiliste koordinaatide süsteemi.

Hatt Rock on ala, mis jääb järgmisi punkte läbivate joonte vahele:

punktist A (50 kraadi 10,320 minutit põhjalaiust, 4 kraadi 28,388 minutit läänepikkust)

punkti B (50 kraadi 10,170 minutit põhjalaiust, 4 kraadi 29,413 minutit läänepikkust) ning sealt

punkti C (50 kraadi 10,568 minutit põhjalaiust, 4 kraadi 29,755 minutit läänepikkust) ning sealt

punkti D (50 kraadi 10,832 minutit põhjalaiust, 4 kraadi 29,227 minutit läänepikkust) ning sealt

punkti E (50 kraadi 10,782 minutit põhjalaiust, 4 kraadi 28,543 minutit läänepikkust)

ning seejärel punktist E punkti A.

Brentons on ala, mis jääb järgmisi punkte läbivate joonte vahele:

punktist A (50 kraadi 10,714 minutit põhjalaiust, 4 kraadi 25,325 minutit läänepikkust)

punkti B (50 kraadi 10,651 minutit põhjalaiust, 4 kraadi 25,599 minutit läänepikkust) ning sealt

punkti C (50 kraadi 10,632 minutit põhjalaiust, 4 kraadi 25,870 minutit läänepikkust) ning sealt

punkti D (50 kraadi 12,167 minutit põhjalaiust, 4 kraadi 26,709 minutit läänepikkust) ning sealt

punkti E (50 kraadi 12,330 minutit põhjalaiust, 4 kraadi 26,505 minutit läänepikkust) ning sealt

punkti F (50 kraadi 12,398 minutit põhjalaiust, 4 kraadi 26,1972 minutit läänepikkust) ning sealt

punkti G (50 kraadi 12,750 minutit põhjalaiust, 4 kraadi 25,251 minutit läänepikkust) ning sealt

punkti H (50 kraadi 12,956 minutit põhjalaiust, 4 kraadi 24,723 minutit läänepikkust)

ning seejärel punktist H punkti A mööda joont, mis on tõmmatud 1983. aasta lähtejoonest 6 meremiili võrra mere poolt.

Seletuskiri

(Käesolev seletuskiri ei ole eeskirjade osa)

Merelist tegevust haldav organisatsioon (MMO) on koostanud need eeskirjad eesmärgiga tagada, et püügitegevust korraldatakse viisil, millega oleks tagatud nõukogu 21. mai 1992. aasta direktiivi 92/43/EMÜ (looduslike elupaikade ning loodusliku loomastiku ja taimestiku kaitse kohta) artiklis 6 sätestatud nõuete täitmine.

Käesolevate eeskirjadega kaitstakse aluskivimist riffe, sest nende eeskirjadega keelustatakse merepõhjas veetavate püüniste kasutamine Start Point to Plymouth Sound & Eddystone’i Euroopa mereala konkreetsetes piirkondades.

Konkreetsed piirkonnad on määratletud käesolevate eeskirjade punktis 1 ja lisas.

Konkreetsed piirkonnad on üksnes illustratiivsel eesmärgil esitatud ka allpool esitatud kaartidel.

Marine Management Organisation

Start Point to Plymouth Sound & Eddystone'i ühenduse tähtsusega ala (Eddystone)

6 meremiili piir (1983)(UKHO)

Riff

Start Point to Plymouth Sound and Eddystone'i ühenduse tähtsusega ala

CIFCA

MMO

© British Crown, NERC and SeaZone Solutions Ltd. All rights reserved. [SZ042010.001]. Contains UKHO Law of the Sea data © Crown copyright and database right. Reproduced with permission of the Joint Nature Conservation Commission. © Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee Not to be used for navigation.

III LISA

MERELIST TEGEVUST HALDAV ORGANISATSIOON

2009. AASTA RANNIKUALADELE JUURDEPÄÄSU JA MERESEADUS (MARINE AND COASTAL ACCESS ACT 2009; 23. peatükk)

HAISBOROUGH, HAMMOND & WINTERTONI EUROOPA MEREALAL (KONKREETSETES PIIRKONDADES) MEREPÕHJAS VEETAVATE PÜÜNISTE KASUTAMIST KÄSITLEVAD EESKIRJAD

Merelist tegevust haldav organisatsioon (Marine Management Organisation – MMO) (14), kasutades talle elupaikade ja liikide kaitse 2010. aasta eeskirjade (15) artikliga 38 ning 2009. aasta rannikualadele juurdepääsu ja mereseaduse (16) artikliga 129 antud volitusi ning:

— olles vastavalt nimetatud seaduse artikli 130 lõikele 3 teinud eeskirjade eelnõu asjakohastes kohtades kättesaadavaks, et sellega oleks võimalik tutvuda;

— olles vastavalt nimetatud seaduse artikli 130 lõikele 4 edastanud eelnõu koopia kõigile soovijatele;

— olles vastavalt nimetatud seaduse artikli 130 lõigetele 6 ja 7 avaldanud teatise oma ettepaneku kohta koostada eeskirjad;

— olles konsulteerinud Euroopa Komisjoniga, Belgia Kuningriigi valitsusega ja Põhjamere piirkondliku nõuandekomisjoniga ning saanud seejärel eeskirjade eelnõule kinnituse Euroopa Komisjonilt vastavalt nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) (17) artikli 8 lõikele 3 ning artikli 9 lõigetele 1 ja 2,

kehtestab järgmised eeskirjad.

Tõlgendamine

1. Käesolevates eeskirjades tähendavad konkreetsed piirkonnad lisas määratletud alasid 1 ja 2.

Keeld

2. Konkreetsetel aladel ei tohi keegi kasutada mis tahes merepõhjas veetavaid püüniseid.

Erandid teaduslikel, varude säilitamise või aretustöö eesmärgil

3. Käesolevaid eeskirju ei kohaldata isikute suhtes, kelle tegevus – mis vastasel juhul kujutaks endast käesolevate eeskirjade rikkumist – toimub kooskõlas merelist tegevust haldava organisatsiooni väljastatud loaga, mille kohaselt on selline tegevus lubatud teaduslikul, varude säilitamise või aretustöö eesmärgil.

Viitamine

4. Käesolevatele eeskirjadele võib viidata kui Haisborough, Hammond & Wintertoni Euroopa merealal (konkreetsetes piirkondades) merepõhjas veetavate püüniste kasutamist käsitlevatele eeskirjadele.

Kinnitatud merelist tegevust haldava organisatsiooni pitseriga

[kuupäev] 2013

/pitser/

Merelist tegevust haldava organisatsiooni pitser kinnitati nendele eeskirjadele järgmise isiku juuresolekul:

[nimi]

Merelist tegevust haldava organisatsiooni tegevjuht

Keskkonna-, toidu- ja maaeluminister, kasutades talle 2009. aasta rannikualadele juurdepääsu ja mereseaduse artikli 130 lõikega 8 antud volitusi, kinnitab Haisborough, Hammond & Wintertoni Euroopa merekaitsealal (konkreetsetes piirkondades) merepõhjas veetavate püüniste kasutamist käsitlevad eeskirjad, mille MMO kehtestas [kuupäev] 2013, ning on otsustanud, et eeskirjad jõustuvad [kuupäev] 2013.

[nimi]

[ametinimetus]

Vanemametnik keskkonna-, toidu- ja maaeluministri eest ja tema nimel

Kuupäev:

LISA

Alade 1 ja 2 määratlus

Käesolevas lisas kasutatud koordinaadid põhinevad WGS 84 alusandmetel, kus WGS 84 tähendab 1984. aastal läbivaadatud ja 2004. aastal täiendavalt läbi vaadatud rahvusvahelist geodeetiliste koordinaatide süsteemi.

Ala 1 on ala, mis jääb järgmisi punkte läbivate joonte vahele:

punktist A (52 kraadi 47,792 minutit põhjalaiust, 1 kraad 58,661 minutit idapikkust)

punkti B (52 kraadi 47,919 minutit põhjalaiust, 1 kraad 58,179 minutit idapikkust) ning sealt

punkti C (52 kraadi 48,229 minutit põhjalaiust, 1 kraad 58,065 minutit idapikkust) ning sealt

punkti C (52 kraadi 48,267 minutit põhjalaiust, 1 kraad 58,114 minutit idapikkust) ning sealt

punkti E (52 kraadi 48,442 minutit põhjalaiust, 1 kraad 57,900 minutit idapikkust) ning sealt

punkti F (52 kraadi 48,705 minutit põhjalaiust, 1 kraad 57,942 minutit idapikkust) ning sealt

punkti G (52 kraadi 48,876 minutit põhjalaiust, 1 kraad 58,277 minutit idapikkust) ning sealt

punkti H (52 kraadi 48,814 minutit põhjalaiust, 1 kraad 58,920 minutit idapikkust) ning sealt

punkti I (52 kraadi 48,615 minutit põhjalaiust, 1 kraad 59,207 minutit idapikkust) ning sealt

punkti J (52 kraadi 48,465 minutit põhjalaiust, 1 kraad 59,173 minutit idapikkust) ning sealt

punkti K (52 kraadi 48,397 minutit põhjalaiust, 1 kraad 59,328 minutit idapikkust) ning sealt

punkti L (52 kraadi 48,123 minutit põhjalaiust, 1 kraad 59,400 minutit idapikkust) ning sealt

punkti M (52 kraadi 47,926 minutit põhjalaiust, 1 kraad 59,179 minutit idapikkust)

ning seejärel punktist M punkti A.

Ala 2 on ala, mis jääb järgmisi punkte läbivate joonte vahele:

punktist A (52 kraadi 50,804 minutit põhjalaiust, 1 kraad 48,365 minutit idapikkust)

punkti B (52 kraadi 50,617 minutit põhjalaiust, 1 kraad 48,178 minutit idapikkust) ning sealt

punkti C (52 kraadi 50,698 minutit põhjalaiust, 1 kraad 47,043 minutit idapikkust) ning sealt

punkti D (52 kraadi 51,027 minutit põhjalaiust, 1 kraad 46,490 minutit idapikkust) ning sealt

punkti E (52 kraadi 51,133 minutit põhjalaiust, 1 kraad 46,633 minutit idapikkust) ning sealt

punkti F (52 kraadi 51,013 minutit põhjalaiust, 1 kraad 48,138 minutit idapikkust)

ning seejärel punktist F punkti A.

Seletuskiri

(Käesolev seletuskiri ei ole eeskirjade osa)

Merelist tegevust haldav organisatsioon (MMO) on koostanud need eeskirjad eesmärgiga tagada, et püügitegevust korraldatakse viisil, millega oleks tagatud nõukogu 21. mai 1992. aasta direktiivi 92/43/EMÜ (looduslike elupaikade ning loodusliku loomastiku ja taimestiku kaitse kohta) artiklis 6 sätestatud nõuete täitmine.

Käesolevate eeskirjadega kaitstakse biogeenilisi hulkharjasusside klassi kuuluva liigi Sabellaria spinulosa riffe, sest nendega keelustatakse merepõhjas veetavate püüniste kasutamine Haisborough, Hammond & Wintertoni Euroopa mereala konkreetsetes piirkondades.

Konkreetsed piirkonnad on määratletud käesolevate eeskirjade punktis 1 ja lisas.

Konkreetsed piirkonnad on üksnes illustratiivsel eesmärgil esitatud ka allpool esitatud kaartidel.

Marine Management Organisation

Haisborough, Hammond and Winterton ühenduse tähtsusega ala

Kavandatud suletud ala kokku = 3.726533 sq km

6 meremiili piir (1983)

12 meremiili piir (1983)

Sabellaria riff

Videouuringuga hõlmatud riff

MMO kaitsekorraldusala

Haisborough, Hammond & Winterton ÜTA

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data © Crown copyright and database right. © Marine Management Organisation. © ICES (http://geo.ices.dk/) Not to be used for navigation.

IV LISA

Pealkiri: Lands End & Cape Banki Euroopa merealal (konkreetsetes piirkondades) merepõhjas veetavate püüniste kasutamist käsitlevate eeskirjade mõjuhinnang Mõjuhinnangu nr: MMO02 Vastutav ministeerium või asutus: merelist tegevust haldav organisatsioon (MMO) Muud ministeeriumid või asutused: keskkonna-, toidu- ja maaeluministeerium (Defra), Natural England, Cornwalli rannalähedase kalapüügi ja looduskaitse asutus (CIFCA) Mõjuhinnang Kuupäev: 9.9.2013 Etapp: väljatöötamine/valikud Sekkumise liik: siseriiklik Meetme liik: teisese õiguse akt Kontaktisik: Michael Coyle Michael.Coyle@marinemangement.org.uk 0300 123 1032 Kokkuvõte: sekkumine ja valikud Regulatiivse poliitikakomitee (RPC) arvamus: RPC arvamuse staatus Eelistatud (või kõige tõenäolisema) valikuga seotud kulud Nüüdis puhas väärtus kokku Sektori nüüdis puhas väärtus Puhaskulu sektorile aastas (EANCB 2009. aasta hindades) Kas uue õigusaktiga asendatakse rohkem kui üks varasem õigusakt? Meede kvalifitseerub kui Ei kohaldata Ei kohaldata Ei kohaldata Ei Ei kohaldata Millist probleemi soovitakse lahendada? Miks on valitsuse sekkumine vajalik? Merelist tegevust haldav organisatsioon teeb ettepaneku võtta vastu käesolevad eeskirjad, sest sellel Euroopa merealal on vaja kaitsta I lisas määratletud aluskivimist riffe merepõhjas veetavate püüniste kasutamist hõlmava kalapüügi eest. Käesolevate eeskirjade eelnõu on esitatud kooskõlas läbivaadatud lähenemisviisiga, mille keskkonna-, toidu- ja maaeluministeerium (Defra) kehtestas eesmärgiga tagada nõukogu 21. mai 1992. aasta direktiivi 92/43/EMÜ (looduslike elupaikade ning loodusliku loomastiku ja taimestiku kaitse kohta) (elupaikade direktiiv) ning Euroopa Parlamendi ja nõukogu 30. novembri 2009. aasta direktiivi 2009/147/EÜ (loodusliku linnustiku kaitse kohta) täielik järgimine seoses kaubandusliku püügitegevusega. Sekkumine on vajalik merekeskkonnas esinevate turutõrgete heastamiseks. Selleks rakendatakse looduselementide kaitsmiseks asjakohased kaitsekorraldusmeetmed (näiteks käesolevad eeskirjad), et tagada negatiivsete välismõjude vähendamine või nende sobival viisil leevendamine. Käesolevate eeskirjade rakendamisega tagatakse avalike hüvede jätkuv pakkumine merekeskkonnas. Kaubandusliku kalapüügi korraldamist käsitleva läbivaadatud lähenemisviisi rakendamine on tõendi- ja riskipõhine ning etapiviisiline. Lähenemisviisi puhul võetakse aluseks kokkulepitud maatriks, millest nähtub, kuidas püügitegevus võib mõjutada Euroopa merealade määratletud looduselemente. Tegevuse ja looduselementide mis tahes vastasmõju on liigitatud punase, oranži, rohelise või sinisega tähistatud kategooriasse lähtuvalt potentsiaalsest riskist, mida konkreetset liiki püügivahendid kujutavad huvipakkuvatele looduselementidele. Punasega tähistatud kategooria puhul on looduselementidele avalduv risk suur ning kaitsekorraldusmeetmed peaksid olema seatud tähtsuse järjekorda ja rakendatud 2013. aasta lõpuks. Maatriksis määratletud püügivahendite ja looduselementide mis tahes ülejäänud vastasmõju hindamine tuleb läbi viia ja vajaduse korral asjakohased kaitsekorraldusmeetmed võtta 2016. aastaks. Aluskivimist riffide ja merepõhjas veetavate püüniste vastasmõju Lands End & Cape Banki ühenduse tähtsusega alal on liigitatud punasega tähistatud kategooriasse ning sellepärast on korraldusasutuste jaoks prioriteet kõrvaldada risk, et merepõhjas veetavate püünistega kahjustatakse looduselemente. Muud looduselemendid sellel alal puuduvad. Kavandatud eeskirjadega tagatakse, et püügitegevuse ja looduselementide vastasmõju hallatakse kooskõlas elupaikade direktiivi artikliga 6. Muude kalapüügivahendite ja rifi vahelist vastasmõju peetakse vähemtähtsaks ning sellepärast käsitletakse seda küsimust hiljem. Alade puhul, mis jäävad 0–6 meremiili kaugusele, eeldab Defra, et vastutav reguleeriv asutus on asjakohane rannalähedase kalapüügi ja looduskaitse asutus (Inshore Fisheries and Conservation Authority; IFCA). Alade puhul, mis jäävad 6–12 meremiili kaugusele, on vastutav reguleeriv asutus MMO ning meetmed kehtestatakse mittediskrimineerivatel alustel kooskõlas nõukogu määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) artikliga 9. MMO ja Cornwalli IFCA vaheliste arutelude tulemusel lepiti kokku, et 0–12 meremiili kaugusel asuva Cape Banki rifi osa puhul on eelistatud valik MMO eeskirjade kehtestamine.

Millised on poliitikaeesmärgid ja milline on kavandatav mõju? Ennetada aluskivimist riffide seisundi halvenemist Lands End & Cape Banki ühenduse tähtsusega alal kaugusel 6–12 meremiili merepõhjas veetavate püüniste kasutamisega seonduva mõju tõttu; parandada Lands End & Cape Banki ühenduse tähtsusega alaga seotud kaitse-eesmärkide täitmist; tagada elupaikade direktiivi järgimine kooskõlas Defra läbivaadatud lähenemisviisiga; edendada jätkusuutlikku kalapüüki, kaitstes samas merekeskkonda; minimeerida püügitegevuse käigus merepõhjas veetavate püüniste kasutamisest tulenevat mõju, tagades samas võimaluse korral kalapüügivõimalused ühenduse tähtsusega alal; vähendada negatiivset välismõju ja tagada avalike hüvede jätkuv pakkumine. Milliseid poliitikavalikuid, sealhulgas mis tahes alternatiive reguleerimisele on kaalutud? Palun põhjendage eelistatud valikut (täiendavad üksikasjad on esitatud tõendibaasi käsitlevas punktis). 1. Meetmeid ei võeta. 2. Vabatahtlikud meetmed. 3. MMO eeskirjad, millega keelustatakse merepõhjas veetavate püüniste kasutamine kogu ühenduse tähtsusega alal (ala täielik sulgemine). 4. MMO eeskirjad, millega keelustatakse merepõhjas veetavate püüniste kasutamine aluskivimist rifi kohal, nähes ette asjakohased puhvertsoonid (tsoonipõhine kaitsekorraldus). 5. Tegevuse reguleerimine seaduse alusel antud õigusakti (Statutory Instrument), reguleeriva korralduse (Regulating Order) või püügiloaga seotud tingimuse kaudu. Eelistatakse valikut nr 4, millega edendatakse jätkusuutlikku kalapüüki, kaitstakse merekeskkonda ja tagatakse elupaikade direktiivi järgimine. Kas poliitika vaadatakse läbi? See vaadatakse läbi. Vajaduse korral märkige läbivaatamise kuupäev: Puudub. Kas rakendamisel minnakse kaugemale minimaalsetest ELi nõuetest? Ei Kas reguleerimisalasse kuulub mõni neist organisatsioonidest? Kui mikroettevõtjad ei ole eeskirjade täitmisest vabastatud, siis esitage põhjendused tõendibaasi käsitlevas punktis. Mikro-ette- võtjad Jah/Ei < 20 Jah/Ei Väike sed ette- võtjad Jah/Ei Keskmi se suuru sega ette võtjad Jah/Ei Suured ette võtjad Jah/Ei Milline on CO2 ekvivalendi muutus kasvuhoonegaaside heitkoguste puhul? (miljonites tonnides CO2 ekvivalenti) Kaubeldud: Mittekaubeldud: Olen lugenud mõjuhinnangut ning olen veendunud, et võttes arvesse olemasolevaid tõendeid, antakse mõjuhinnangus usaldusväärne ülevaade selle kohta, millised on eelistatud valikuga tõenäoliselt kaasnevad kulud ning milline on selle valikuga kaasnev kasu ja mõju. Allkirjastanud VALIGE ALLKIRJASTAJA: Kuu päev:

Kokkuvõte: Analüüs ja tõendid Poliitikavalik nr 1. Kirjeldus: TÄIELIK MAJANDUSLIK HINNANG Hind baasaastal 2013 Nüüdisväärtus baasaastal 2013 Ajaperiood aastates 10 Puhaskasu (nüüdisväärtus) (miljonit Inglise naela) Väike: valikuline Suur: valikuline Parim prognoos: KULUD (miljonit Inglise naela) Üleminekuperioodi kulud kokku (püsivhindades) aastate kaupa Aastased keskmised kulud (v.a üleminekukulud) (püsivhindades) Kogukulud (nüüdisväärtus) Väikesed EI Valikuline Valikuline Suured EI Valikuline Valikuline Parim prognoos EI Valikuline 0,20 miljonit Inglise naela Peamiste rahaliselt väljendatud kulude kirjeldus ja suurus peamiste mõjutatud rühmade kaupa MMO aastased hinnangulised jõustamiskulud on 22 475–23 475 Inglise naela. Jõustamiskulude parim prognoos jääb eeldatavasti väikese ja suure kulu stsenaariumi vahele (22 975 Inglise naela),mille tulemusel on kulude nüüdisväärtus 10 aasta jooksul 0,2 miljonit Inglise naela. Eeldatakse, et ühekordsed kulud puuduvad. Keelualal, sealhulgas puhvertsoonis väheneks Ühendkuningriigi lossitava saagi väärtus 11 788 Inglise naela aastas ning mõjutatud kogulisandväärtus on 4 126,09 Inglise naela (1). Kogulisandväärtuse nüüdisväärtus mõjuhinnanguga hõlmatud 10 aasta jooksul on 0,04 miljonit Inglise naela. Kuna sekkumisest tulenev laevade ümberpaigutamine on minimaalne, sest on olemas juurdepääs muudele püügipiirkondadele, ei hõlma kogukulude prognoosid kogulisandväärtuse vähenemist. Sel juhul on kalandussektorile kaasnevad kulud tõenäoliselt prognoositust väiksemad, sest ei eeldata mingit laevade ümberpaigutamist ning eeldatakse, et mõjutatud piirkondades väheneb kogulisandväärtus 100 %. Muud peamised mitterahalised kulud peamiste mõjutatud rühmade kaupa Prantsusmaa ja Belgia laevadel on seaduslikud juurdepääsuõigused ühenduse tähtsusega ala selles osas, mis jääb väljapoole 6 meremiili piiri. Alapunktis 7.4 rõhutatakse nii Belgia kui ka Prantsusmaa laevade vähest tegevust sellel ühenduse tähtsusega alal, mida kinnitati ka meie varajases etapis toimunud kohtumisel Belgia kalandussektori esindajatega. Kohtumine Prantsusmaa ametiasutuste esindajatega toimus septembris. Ametlike konsultatsioonide käigus kinnitasid nii Prantsusmaa kui ka Belgia kalandussektori esindajad, et kavandatud Cape Banki keelualal toimub mõningane püügitegevus. MMO tegi ettepaneku kasutada teisi õiguskaitseasutusi, näiteks Ühendkuningriigi piirivalveametit ja politseid, et kasutada täiel määral ära nende järelevalve- ja jõustamisressursse. Neid kulusid ei ole praegu võimalik rahaliselt väljendada, sest need tekivad vajaduspõhiselt ja võivad varieeruda. Need täiendavad kulud võib vajaduse korral lisada hiljem. KASU (miljonit Inglise naela) Üleminekuperioodi kasu kokku (püsivhindades) aastate kaupa Aastane keskmine kasu (v.a üleminekuperioodi kasu) (püsivhindades) Kogukasu (nüüdisväärtus) Väike Valikuline Valikuline Valikuline Suur Valikuline Valikuline Valikuline Parim prognoos (1) Lähenemisviisi käsitlevad täiendavad üksikasjad on esitatud merekaitsetsooni käsitleva mõjuhinnangu H7 lisas: http://publications.naturalengland.org.uk/publication/1940011

Peamise rahaliselt väljendatud kasu kirjeldus ja suurus peamiste mõjutatud rühmade kaupa Rahaliselt väljendatud näitajad soovitusliku sulgemisega kaasneva kasu kohta puuduvad, kuid allpool on kirjeldatud olulist võimalikku kasu. Muu peamine mitterahaline kulu peamiste mõjutatud rühmade kaupa Käesolevate eeskirjade kehtestamisega kaasnev keskkonnakasu on märkimisväärne, sest nende eeskirjade abil kaitstakse ala aluskivimist riffe merepõhjas veetavate püüniste kasutamisest tuleneva mõju eest. See aitab saavutada keskkonnaseisundi säilitamist käsitlevat kaitse-eesmärki. Soovitusliku keelu tulemusel toob see üldist kasu rifi elupaigale. See võib edendada ala puhkeotstarbel kasutamist näiteks sukeldujate ja harrastuskalastajate poolt, mis võib omakorda tuua kasu kohalikule majandusele (vt tõendibaasi käsitlev punkt). Peamised oletused / tundlikud teemad / riskid Diskontomäär (%) 3,5 % Kalandussektori hinnangulised keskmised kulud põhinevad lossimismahtude prognoosidel, mille on koostanud MMO Rahvusvahelise Mereuurimise Nõukogu (ICES) üksuse VIIe statistilises ruudus 29E4 paikneva ühenduse tähtsusega ala kohta. Ei ole teada, milline osa lossitud saagi koguväärtusest on seotud tegelikult vahetult kavandatud keelualaga, mis moodustab vähem kui 5,79 % ICESi statistilisest ruudust (3 840 km2). Käesolevas mõjuhinnangus esitatud statistiliste andmete koostamisel võeti aluseks tegevus, millest oli teatatud nende ICESi statistiliste ruutudega seoses, mis hõlmavad kaitsealuseid ühenduse tähtsusega alasid. Ühendkuningriigi laevade püügitegevust käsitlevad teatavad andmed (lossitud saagi kogus ja väärtus koos kasutatud püügivahendeid käsitlevate üksikasjadega) saadakse MMO andmebaasist Ifish ning need andmed sisaldavad Ühendkuningriigi registreeritud kalalaevade logiraamatute kõiki kandeid. Teavet Belgia ja Prantsusmaa laevade kohta on saadud, tehes väljavõtteid lossimisandmetest, mille liikmesriigid on edastanud kalanduse teadus-, tehnika- ja majanduskomitee (STECF) püügikoormuse reguleerimise kordi käsitlevale töörühmale. Kulude arvutamiseks kasutatud metoodikat on täiendavalt kirjeldatud A ja B lisas. Ühendkuningriigi laevadega seotud kogulisandväärtuse arvutamiseks korrutati lossitud saagi väärtus kogulisandväärtusega asjaomase püügivahendi liigi / piirkonna kohta, mis oli väljendatud protsendina kogutulust. Esitatud hinnangulist kogulisandväärtust, mis oli väljendatud protsendina kogutulust (35 % põhjatraalide puhul), kasutati ka kavandatud merekaitsetsoone käsitlevates arvutustes Kaluritelt ja muudelt sidusrühmadelt eelkonsultatsioonikohtumiste ajal kogutud teavet kasutatakse tõendibaasi ja oletuste toetamiseks, tunnistades siiski, et tegemist on üksnes subjektiivsete tõenditega. Kogutud teave on juhuslik ning see kajastab ainult nende vastajate seisukohti, kes olid konkreetsel päeval kohal ja said märkusi esitada. Vastajate arv hõlmab ainult neid isikuid, kes eraldiseisvalt teavet esitasid. Selle arvu hulka ei ole arvatud isikuid, kes lihtsalt väidetega nõustuvad või ei nõustu. SEKTORI HINNANG (valik nr 1) Otsene mõju sektorile (aastane ekvivalent) (miljonit Inglise naela): Kas uue õigusaktiga asendatakse rohkem kui üks varasem õigusakt? Meede kvalifitseerub kui Kulud: Kasu: Neto: Jah/Ei UUS/VANA/Puhaskulu null

TÕENDIBAAS

1. Sissejuhatus

1.1. Ala: Lands End & Cape Banki ühenduse tähtsusega ala ( 18 )

1.2. Lands End & Cape Bank on määratud ühenduse tähtsusega alaks seal paiknevate aluskivimist rifi koosluste tõttu. Aluskivimist rifi kooslused on reljeefsed kaljud, mille on koloniseerinud erinev taimestik ja loomastik. Koosluste varieeruvus võib olla suur, alates pinnalähedasest päikesevalgust saavast tsoonist, kus peamiselt domineerivad taimed, näiteks lehtadrumetsad ja punavetikad, kuni sügavamas vees aluskivimist riffidel elavate erinevate loomaliikideni, kelle hulka kuuluvad okasnahksed, käsnad, korallid, meriroosilised, sammalloomad ja koorikloomad ( 19 )

1.3. Sellel alal paiknevad aluskivimist rifid on bioloogiliselt ühed kõige mitmekesisemad riigis ning neil on oluline roll selliste liikide toetamisel, keda peetakse haruldasteks või kelle biogeograafiline levik on väga väike.

1.4. Keskkonna-, toidu- ja maaeluministeerium (Defra) on kehtestanud läbivaadatud lähenemisviisi püügitegevuse korraldamiseks Euroopa merealal (vt punkt 2.1). Selle tulemusel peab MMO ette nägema meetmed, et kaitsta aluskivimist riffe merepõhjas veetavate püüniste eest ühenduse tähtsusega ala Cape Banki osas 0–12 meremiili kaugusel eesmärgiga tagada elupaikade direktiivi ( 20 ) artikli 6 täielik järgimine.

1.5. Merepõhjas veetavad püünised hõlmavad mis tahes kalapüügivahendeid, mida lükatakse või tõmmatakse läbi mere ja mis on kontaktis merepõhjaga. Nende hulka kuuluvad ka traallaudadega põhjatraalid, piimtraalid ja karpide püügiks kasutatavad tragid. Sellepärast on vaja kaitsekorraldusmeetmeid, mille abil piirata sellise tegevuse ja looduselemendi vastasmõju.

1.6. Käesolev mõjuhinnang on koostatud eesmärgiga tuua välja kulud ja kasu, mis kaasnevad kavandatud MMO eeskirjadega, millega soovitakse nende looduselementide kaitseks keelustada merepõhjas veetavate püüniste kasutamine. Samuti tuuakse mõjuhinnangus välja see, miks peetakse soovituslikku valikut kaitsekorralduse seisukohast kõige eelistatumaks. Käesoleva mõjuhinnangu projekti on arutatud avaliku konsultatsiooni käigus.

1.7. Selle mõjuhinnangu koostamiseks kasutatud andmed ja tõendid on saadud organisatsioonilt Natural England, IFCAdelt ja MMO-lt. Lisaks korraldas MMO koostöös Cornwalli IFCAga 10. juunil 2013. aastal kohtumise Looes ning koostöös Devoni ja Severni IFCAga 11. juunil 2013. aastal kohtumise Plymouthis, et saada kokku sidusrühmadega ning küsida neilt otse küsimusi ja koguda tõendeid kavandatud keelualade majandusliku mõju kohta (vt joonis 1). Kohtumine Belgia ametiasutuste ja kalandussektori esindajatega toimus 12. juulil 2013. aastal Belgias ning Prantsusmaa ametiasutuste ja kalandussektori esindajatega kohtuti 27. septembril 2013. aastal Pariisis. Prantsusmaa kalandussektori esindajad tõstsid esile Prantsusmaa laevade traallaudadega põhjatraalide kasutamist kavandatud Cape Banki keelualas ning rõhutasid, et kaitsekorralduse puhul tuleks arvesse võtta püügivahendite liikidega seoses tehtud tehnoloogilisi arendusi. Kalandusettevõtjatega toimunud vestluste käigus saadud teave ja ütlused protokolliti ning lisati käesolevasse mõjuhinnangusse tõendamata andmetena.

1.8. Seaduse alusel kehtestatud eeskirjade menetlemise protsessi osana toimusid kavandatud eeskirjade eelnõu ja mõjuhinnangu projekti käsitlevad ametilikud konsultatsioonid ajavahemikul 10. septembrist 2013 kuni 22. oktoobrini 2013. Prantsusmaa kalandussektori esindajate märkused kinnitavad, et kavandatud Cape Banki keeluala lääneosas toimub merepõhjas veetavate püüniste kasutamist hõlmav püügitegevus. Belgia kalandussektori esindajate vastustest selgus samuti, et kavandatud Cape Banki keeluala põhjaosas toimub Belgia laevade püügitegevus.

2. Sekkumise põhjendus

2.1. Defra vaatas 2012. aasta augustis läbi kalapüügi kaitsekorralduse Euroopa merealal, et kindlaks määrata tulevikus vajalik kaitsekorraldus eesmärgiga tagada, et looduselementide seisund oleks jätkuvalt hea. Selle tulemusel koostati Euroopa mereala kalapüügikorraldust käsitlev läbivaadatud lähenemisviis ( 21 )

2.2. Läbivaadatud lähenemisviisi rakendamine on tõendi- ja riskipõhine ning etapiviisiline. Riskide prioriseerimiseks võetakse aluseks maatriks, ( 22 ) mille abil liigitatakse riskid kategooriatesse vastavalt püügitegevuse ja ökoloogiliste looduselementide vahelisele vastasmõjule. Tegevuse ja looduselemendi vastasmõju on liigitatud punase, oranži, rohelise või sinisega tähistatud kategooriasse. Punasega tähistatud kategooriasse liigitatud vastasmõju peetakse prioriteediks ja nendega seoses tuleb võtta kaitsekorraldusmeetmed 2013. aasta lõpuks (olenemata tegevuse tegelikust mahust), et vältida määratletud looduselementide seisundi halvenemist kooskõlas elupaikade direktiivi artikli 6 lõikest 2 tulenevate kohustustega. Oranžiga tähistatud kategooriasse liigitatud vastasmõju puhul on vaja ala tasandil hinnangut, et teha kindlaks, kas looduselementide kaitseks tuleks tegevust reguleerida. Rohelisega tähistatud kategooriasse liigitatud vastasmõju puhul on samuti vaja ala tasandil hinnata, kas esineb n-ö kombineeritud mõju. Sinine tähistus näitab, et märkimisväärne vastasmõju puudub ning et täiendav hindamine ei ole vajalik ( 23 )

2.3. Elupaikade direktiivi ( 24 ) artikli 6 lõigetega 1 ja 2 nõutakse, et erikaitsealade ja linnukaitsealadega seoses teeksid liikmesriigid järgmist: — kehtestaksid vajalikud kaitsemeetmed, mis vastavad aladel esinevate I lisa looduslike elupaigatüüpide ja II lisa liikide ökoloogilistele vajadustele; — võtaksid asjakohased meetmed, et vältida looduslike elupaikade ja liikide elupaikade hävimist ning selliste liikide häirimist, mille kaitseks alad on määratud.

2.4. Elupaikade ja liikide kaitse 2010. aasta eeskirjade artikli 8 lõikes 1 määratletakse Euroopa mereala (muu hulgas) kui mis tahes erikaitseala, linnukaitseala või ühenduse tähtsusega ala. Nende eeskirjade 6. osas sätestatakse Euroopa mereala kaitsekorraldusnõuded kooskõlas elupaikade direktiivi artikli 6 lõigetega 2, 3 ja 4.

2.5. Lands End & Cape Banki ühenduse tähtsusega ala hõlmab aluskivimist riffe, mis on liigitatud punasega tähistatud riskikategooriasse seoses merepõhjas veetavate püüniste kasutamisega ning sellepärast tuleb selle riski kõrvaldamiseks võtta kaitsekorraldusmeetmed. MMO vastutab kaitsekorralduse rakendamise eest eesmärgiga keelustada aluskivimist rifi ja merepõhjas veetavate püüniste kokkupuude. Muud liiki kalapüügivahendite kokkupuudet aluskivimist rifiga hinnatakse oranži/rohelisega tähistatud riskikategooria hindamise käigus.

2.6. Kõnealune ala paikneb kahes haldusalas: 0–6 meremiili ja 6–12 meremiili. Sellel alal on kaks peamist aluskivimist riffi hõlmavat ala: üks Lands Endi osas ja teine Cape Banki osas. Lands Endi riff jääb 6 meremiili ulatusse ning seda kaitstakse Cornwalli IFCA eeskirjadega. Cape Banki riff asub nii vahemikus 0–6 meremiili kui ka vahemikus 6–12 meremiili ning seda kaitstakse MMO eeskirjadega.

2.7. Aluskivimist rifi konkreetset asukohta ja ulatust käsitlevad andmed esitas organisatsioon Natural England ( 25 ) . Puhvertsoon põhineb nimetatud organisatsiooni suuniste projektil, ( 26 ) kus on ära toodud puhvertsooni soovituslik ulatus, tuginedes sellele, kui sügaval asub kaitstav looduselement. Sellel alal paiknev aluskivimist riff ulatub kuni 100 m sügavusele. Sügavustel 25–200 m soovitatakse organisatsiooni Natural England suunistes määrata puhvertsooniks looduselemendi kolmekordne sügavus. Sellepärast määrati puhvertsooniks 300 m (3 x 100 m).

2.8. Sekkumine on vajalik merekeskkonnas esinevate turutõrgete heastamiseks. Selleks rakendatakse looduselementide kaitsmiseks asjakohased kaitsekorraldusmeetmed (näiteks käesolevad eeskirjad), et tagada negatiivsete välismõjude vähendamine või nende sobival viisil leevendamine. Käesolevate eeskirjade rakendamisega tagatakse avalike hüvede jätkuv pakkumine merekeskkonnas.

2.9. Turutõrked tekivad siis, kui turg ei paku tõhusat tulemust ( 27 ) . Merekeskkonna kontekstis võib turutõrkeid kirjeldada järgmiselt: — avalike kaupade ja teenustega seoses: mitmed merekeskkonna pakutavad kaubad ja teenused – näiteks kliimaregulatsioon ja bioloogiline mitmekesisus – on n-ö avalikud hüved (kedagi ei ole võimalik jätta kõrvale nendest toodetest ja teenustest kasu saamisest ning nende teenuste tarbimine ei vähenda teistele kättesaadava teenuse hulka). Avalikud hüved on oma olemuselt sellised, et üksikisikutel ei pruugi alati olla majanduslikku stiimulit vabatahtlikult anda oma panust või rahalisi vahendeid, et tagada nende kaupade jätkuv pakkumine, ning selle tulemuseks on alapakkumine või antud juhul liiga vähene kaitse; — negatiivne välismõju – see ilmneb, kui merekeskkonnale tekitatud kahju ei kanna täielikult kahju tekitajad. Paljudel juhtudel ei ole merekaupadele ja -teenustele antud rahalist väärtust ning sellepärast ei hinda turg otseselt kahju rahalist suurust. Isegi kaubeldavate kaupade puhul (näiteks looduslik kala) ei peegelda turuhinnad alati kogu majanduslikku kulu, mille peavad lõpuks kandma teised isikud ja ühiskond tervikuna.

2.10. Valitsuse sekkumine on vajalik mõlema turutõrgete allika heastamiseks merekeskkonnas. Euroopa mereala kindlaksmääratud looduselementide kaitseks võetavate kaitsekorraldusmeetmetega tagatakse negatiivse välismõju vähendamine või sobilik leevendamine. Samuti aitab kaitsekorraldusmeetmete võtmine toetada avalike hüvede jätkuvat pakkumist merekeskkonnas, näiteks kaitstes Inglismaa vetes bioloogilist mitmekesisust.

3. Poliitikaeesmärgid ja kavandatud mõju

3.1. Marine and Coastal Access Act 2009 ) loodi merelist tegevust haldav organisatsioon ( Marine Management Organisation – MMO), mis juhib, edendab ja korraldab merekeskkonna säästvat kasutamist ja jätkusuutlikku rannalähedast kalapüüki, kindlustades edukalt õige tasakaalu sotsiaalse, keskkonna- ja majandusliku kasu vahel eesmärgiga tagada eluterve merekeskkond, jätkusuutlik kalapüük ja majandusharu elujõulisus. 2009. aasta rannikualadele juurepääsu ja mereseadusega ( 28 ) ) loodi merelist tegevust haldav organisatsioon (– MMO), mis juhib, edendab ja korraldab merekeskkonna säästvat kasutamist ja jätkusuutlikku rannalähedast kalapüüki, kindlustades edukalt õige tasakaalu sotsiaalse, keskkonna- ja majandusliku kasu vahel eesmärgiga tagada eluterve merekeskkond, jätkusuutlik kalapüük ja majandusharu elujõulisus.

3.2. Käesoleva mõjuhinnangu seisukohast asjakohane poliitikaeesmärk on kõnealuse ala kaitse-eesmärkide edendamine, tagades aluskivimist rifi kaitsmise merepõhjas veetavate püüniste kasutamisega seonduva kahjustamisohu eest.

3.3. Ala kaitse-eesmärgid on järgmised. — Võttes arvesse looduslikke muutusi, säilitada: — aluskivimist rifi kui elupaiga ulatus ning elupaiga ja selle liikide mitmekesisus; — elupaiga koosluse struktuur (nt konkreetsete valitsevate liikide populatsiooni struktuur ja nende panus ökosüsteemi toimimisse); — looduslik keskkonnakvaliteet (nt vee kvaliteet, hõljumi tasemed jne); — looduslikud keskkonnaprotsessid (nt bioloogilised ja füüsikalised protsessid, mis toimuvad keskkonnas looduslikult, näiteks veeringlus ja sette ladestumine, ei tohiks kindlaksmääramise ajal lähtejoonest kõrvale kalduda).

3.4. Kavandatud mõju hõlmab aluskivimist rifi seisundi halvenemise vähendamist ning elupaikade direktiivi artiklis 6 sätestatud kohustuste täitmist. Peale selle minimeeritakse võimaluse korral korraldusliku sekkumise majanduslikku mõju.

4. Valikud

4.1. Keskkonna-, toidu- ja maaeluministeeriumi (Defra) läbivaadatud lähenemisviisi kohaselt on MMO eeskirjad eelistatud korraldusvahendid 6–12 meremiili kaugusel asuvas tsoonis ning MMO peaks juhtima selliste alade kaitse korraldamist, mis jäävad mõlemale poole 6 meremiili piiri. Pärast MMO ja Cornwalli rannalähedase kalapüügi ja looduskaitse asutuse (Inshore Fisheries and Conservation Authority – IFCA) vahel toimunud arutelusid lepiti kokku, et kuigi kõnealune ühenduse tähtsusega ala paikneb mõlemal pool 6 meremiili piiri, kehtestatakse IFCA eeskirjad ala selle osa korraldamiseks, mis jääb 6 meremiili piiresse, ning MMO eeskirju kasutatakse ala Cape Banki osa korraldamiseks vahemikus 0–12 meremiili. Sellepärast soovitatakse MMO eeskirjade kehtestamist ühenduse tähtsusega ala selle osa jaoks, mis jääb vahemikku 0–12 meremiili.

4.1.1. Valik nr 1. Meetmeid ei võeta

See valik ei hõlmaks mingite alaliste kaitsekorraldusmeetmete võtmist. Selle valiku kasutamine tähendaks, et ei käsitleta riske, mida avaldab alale kahjustav tegevus, ning et ei täideta keskkonna-, toidu- ja maaeluministeeriumi läbivaadatud lähenemisviisi ja elupaikade direktiivi artikli 6 lõike 2 kohaseid kohustusi.

4.1.2. Valik nr 2. Vabatahtlik kokkulepe

Selle valiku kasutamine hõlmaks looduselementide kaitsmist käsitlevate vabatahtlike tegevusjuhiste väljatöötamist. MMO on kaalunud seda valikut, pidades silmas parema õigusloome põhimõtteid, mille kohaselt tuleks uus õigusnorm kehtestada ainult viimase abinõuna, ning pidades silmas Defra läbivaadatud lähenemisviisi, mille kohaselt eeldatakse, et kaitsekorraldusmeetmed peavad olema regulatiivset laadi, et tagada asjakohane kaitse. Defra läbivaadatud lähenemisviisiga nähakse samuti ette, et 2013. aasta detsembri lõpuks tuleb võtta meetmed, et tegeleda kaitsealuste looduselementide ja kalapüügivahendite kõrge (punasega tähistatud) riskitasemega vastasmõjuga. MMO on seisukohal, et tulenevalt kiireloomulisest looduselementide kaitsmise vajadusest ja riskist, et isegi vähene vastasmõju võib põhjustada looduselemendi seisukorra halvenemise, ei ole vabatahtlikud meetmed kõnealusel juhul asjakohased.

4.1.3. Valik nr 3. MMO eeskirjad, millega keelustatakse merepõhjas veetavate püüniste kasutamine kogu ühenduse tähtsusega alal (ala täielik sulgemine)

Aluskivimist rifi kaitse tagamiseks ei ole vaja keelustada merepõhjas veetavate püüniste kasutamine ühenduse tähtsusega ala kogu Cape Banki osas; see tooks ühenduse tähtsusega ala muid osi kasutavatele kaluritele põhjendamatut majanduslikku kahju. Nagu on näidatud tabelis 1, väheneksid lossimismahud hinnanguliselt 15 971,20 Inglise naela, kusjuures eelistatud valiku puhul väheneksid need 11 788,83 Inglise naela, ning korraldamisega kaasnevad jõustamiskulud oleksid palju suuremad.

4.1.4. Valik nr 4. MMO eeskirjad, millega keelustatakse merepõhjas veetavate püüniste kasutamine hulkharjasusside klassi kuuluva liigi Sabellaria spinulosa rifi kohal, nähes ette asjakohased puhvertsoonid (tsoonipõhine kaitsekorraldus).

See on eelistatud valik ja selle täielik analüüs on esitatud allpool.

4.1.5. Tegevuse reguleerimine seaduse alusel antud õigusakti (Statutory Instrument), reguleeriva korralduse (Regulating Order) või püügiloaga seotud tingimuse kaudu

Nende kaitsekorraldusmehhanismide kasutamist ei peeta kõnealusel juhul asjakohaseks. Rannikualadele juurepääsu ja mereseaduses on sätestatud MMO volitused anda eeskirju ning need eeskirjad on asjakohasemad, sest need on mõeldud merekaitsealadel toimuva tegevuse reguleerimiseks ning nendega tagatakse asjakohased volitused ning asjakohane paindlikkus, konsulteerimine ja kiirus.

4.2. Soovituslik valik

4.2.1. MMO eeskirjad, millega keelustatakse merepõhjas veetavate püüniste kasutamine aluskivimist riffide kohal, nähes ette asjakohased puhvertsoonid (tsoonipõhine kaitsekorraldus).

4.2.2. Seda valikut soovitatakse, sest see on kõige kulutõhusam. MMO on kõige asjakohasem asutus tõhustamaks Cape Banki rifiga seotud kalavarude majandamise meetmeid vahemikku 0–12 meremiili jääval alal, sest MMO-l on volitused kehtestada eeskirju kogu kõnealusel alal, et edendada ühenduse tähtsusega ala kaitse-eesmärkide saavutamist. Kavandatud keeluala piiride kindlaksmääramisel võeti arvesse parimaid võimalikke olemasolevaid tõendeid looduselementide ulatuse kohta, samuti vajadust looduselementide ning eeskirjadega hõlmatud ala piiride vahele jääva n-ö puhvertsooni järele. Samuti võeti keeluala piiride kindlaksmääramisel arvesse jõustamise lihtsust ja vajadust selge piiritlemise järele, eesmärgiga edendada eeskirjade järgimist.

5. Tõendibaas

5.1. Merepõhjas veetavate püüniste kasutamise mõju aluskivimist rifile

5.1.1. Olemasolevad tõendid, (29) mis koosnevad empiirilistest uuringutest, milles kvantifitseeritakse kalanduse mõju kõvapõhjalistele elupaikadele, on piiratud. Siiski on teada, et traalide üle kiviste substraatide vedamise tulemusena kahjustub või hukkub märkimisväärne osa suurtest püstiselt kinnituvatest liikidest, kelleks on näiteks käsnad ja korallid (Løkkeborg 2005). Alaska lahes sai ühekordse traalimise tulemusena kahjustada 67 % käsnadest (Freese et al. 1999). Teised liigid – näiteks hüdraloomad, meriroosilised, sammalloomad, mantelloomad ja okasnahksed – on haavatavad mobiilsete püügivahendite suhtes (McConnaughey et al. 2000; Sewell & Hiscock 2005). Samuti võib traalimine vähendada elupaikade struktuurilist mitmekesisust, sest traalimise tulemusena liigutatakse kõvade substraatidega seostatavaid kive ja kivikesi (Engel & Kvitek 2008; Freese et al. 1999). Vastupidavus füüsilistele kahjustustele on substraadi liikide lõikes erinev, kusjuures mudakivimist rifid on eriti vastuvõtlikud struktuurilistele kahjustustele (Attrill et al. 2011). Ollakse seisukohal, et märkimisväärse mõju risk on piisav selleks, et liigitada see mõju punasesse riskikategooriasse, ja sellepärast rakendatakse kaitsekorraldusmeetmeid käesoleval aastal.

5.2. Aluskivimist rifi looduselementide jaotus

Joonisel 1 on esitatud aluskivimist rifi looduselementide asukoht ühenduse tähtsusega ala Cape Banki osas.

Joonis 1.

Asukoha ja looduselementide kaart

Marine Management Organisation

Lands End & Cape Bank ühenduse tähtsusega ala

6 meremiili piir (UKHO)

12 meremiili piir (UKHO)

MMO kaitsekorraldusala

Cape Banki püstine avamereriff

Lands End and Cape Banki ÜTA

CIFCA kaitsekorraldusala

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

6. Mõjutatud sektorid

6.1. Kalandussektor. Keeld mõjutab peamiselt järgmisi laevu: piimtraallaevad, tragisid kasutavad laevad ja muud põhjalähedase püügi traallaevad, mis hõlmavad eelkõige Newlynis lossivaid laevu. Prantsusmaa ja Belgia laevadele on antud juurdepääs põhjalähedaste liikide püüdmiseks, kuid enamik sellest saagist lossitakse väljaspool Ühendkuningriiki. Sidusrühmadega ja Belgia kalandussektori esindajatega kõnealuse kavandatud kaitsekorraldusmeetme üle peetud eelkonsultatsiooni käigus selgus, et merepõhjas veetavate püüniste kasutamist hõlmav püügitegevus on piiratud. Mitu Prantsusmaa traallaudadega põhjatraallaeva püüab kala kavandatud Cape Banki keeluala läänepoolses osas ning mitu Belgia laeva sama ala põhjaosas. Eeldatavasti ei avalda sekkumine mõju muudele sektoritele peale kalandussektori.

6.2. Kohalik majandus ja ühiskond. Sotsiaalne ja majanduslik kahju, mida Ühendkuningriigi, Prantsusmaa ja Belgia kohalikud kogukonnad võivad lossimismahtude potentsiaalse vähenemise tulemusel kanda, ning sellest tulenev mõju kohalikule kalapüügile on väike. See on nii tänu asjaolule, et kättesaadavad on alternatiivsed püügipiirkonnad, ja sellepärast on laevade ümberpaigutamise vajadus minimaalne. Tõenäoliselt on eelistatud valikuga kaasnev mõju väike, sest peamiselt kasutavad Newlynis, Mousehole’is, Sennen Cove’is, muudes Penwithi Cove’ides, St Ives’is ja Hayle’is baseeruvad laevad kalapüügiks passiivpüüniseid. Aluskivimist rifi kaitsmisest tulenevat üldisemat kasu on kirjeldatud punktis 7.

6.3. Jõustamisasutused. Peamine vastutus kavandatud, vahemikku 0–12 meremiili jääva keeluala jõustamise eest lasub MMO-l ning sellepärast avaldavad täiendavad jõustamiskulud mõju MMO-le. Need hinnangulised kulud on esitatud punktis 7.

7. Kulude ja tulude analüüs

7.1. Soovitusliku valikuga kaasnevad kulud

7.1.1. Kavandatud alal merepõhjas veetavate püüniste kasutamise keeld võib kaasa tuua järgmised kulud:

— otsesed kulud kalandussektorile tulenevalt püügipiirkonna kahanemisest;

— kulud kalandussektorile seoses laevade ümberpaigutamisega muudesse püügipiirkondadesse;

— potentsiaalne keskkonnamõju, mis on seotud võimaliku suurema kahju tekitamisega elupaikadele muudes piirkondades tulenevalt laevade ümberpaigutamisest;

— MMO kulud seoses kaitsekorraldusmeetmete haldamise ja jõustamisega.

7.1.2. Kalandussektori kulusid, sealhulgas potentsiaalseid laevade ümberpaigutamise kulusid, ning MMO haldus- ja jõustamiskulusid on võimalik väljendada rahaliselt ning neid hinnangulisi väärtusi on võrreldud ja need on esitatud käesoleva mõjuhinnangu osana (tabelid 1–2 allpool). Keskkonnakulusid, mis kaasnevad võimaliku elupaikadele tekitatava suurema kahjuga, on raske rahaliselt kindlaks määrata, mistõttu kirjeldatakse neid käesolevas mõjuhinnangus mitterahaliste kuludena.

7.2. Kalandussektori kulude analüüs

7.2.1. Teave, mille alusel hinnatakse ala kavandatava sulgemise mõju, pärineb järgmistest allikatest:

— laevade lossimisandmed aastate 2008–2011 kohta, mis on saadud logiraamatutesse ja müügiteatistesse kantud andmetest, mis on esitatud MMO statistikas;

— lossimisandmed ICESi statistilise ruudu tasandil. Täiendav analüüs saagi ja lossimismahtude hindamiseks ühenduse tähtsusega ala kohta ning rifi/puhvertsooni kohta Ühendkuningriigi ja teiste liikmesriikide puhul (tabelid 1 ja 2);

— teave, mida MMO kogus kaluritelt eelkonsultatsiooni käigus (juuni–august 2013);

— teave, mis koguti sidusrühmadelt MMO eeskirjaga seotud ametliku konsultatsiooni käigus (10. september – 22. oktoober 2013);

— MMO ja IFCA kohaliku rannikuametniku teadmised.

7.3. Ebakindlus ja oletused andmete kohta

7.3.1. Hinnangulised keskmised kulud põhinevad Ühendkuningriigis lossitud selle saagi hinnangulisel väärtusel, mis on saadud ICESi statistilises ruudus 29E4 asuvalt ühenduse tähtsusega alalt (vt joonis 2). Ei ole teada, milline osa lossitud saagi koguväärtusest saadi tegelikult vahetult kavandatud keelualalt, mis moodustab vähem kui 5,79 % ICESi statistilisest ruudust. Statistiliste andmete koostamisel võeti aluseks tegevus, millest oli teatatud nende ICESi statistiliste ruutudega seoses, mis hõlmavad kaitsealuseid ühenduse tähtsusega alasid. Teatatud tegevust käsitlevad andmed (lossitud saagi kogus ja väärtus koos kasutatud püügivahendeid käsitlevate üksikasjadega) saadakse MMO andmebaasist Ifish. Teave Belgia ja Prantsusmaa laevade kohta on saadud, tehes väljavõtteid lossimisandmetest, mille liikmesriigid on edastanud kalanduse teadus-, tehnika- ja majanduskomitee (STECF) püügikoormuse reguleerimise kordi käsitlevale töörühmale. Kalandussektori kulude arvutamiseks kasutatud metoodikat on täiendavalt kirjeldatud A ja B lisas.

7.3.2. Kavandatud keeluala käsitlevad väärtused, mis on üksikasjalikult esitatud tabelis 1, on tuletatud, kohaldades ühenduse tähtsusega ala käsitlevate hinnanguliste väärtuste suhtes protsendimäära vastavalt sellele, kui suure osa moodustab keeluga hõlmatud ala ühenduse tähtsusega alast. Enamikul juhtudel on kavandatud keelualade pindala suhteliselt väike kogu ühenduse tähtsusega alaga võrreldes. Sellepärast tuleks üksikasjalikke prognoose kasutada ettevaatusega, sest need ei kajasta kavandatud keeluala käsitlevaid tegelikke väärtuseid. Samuti tunnistatakse, et bioloogilise mitmekesisuse võimalik suurenemine rifi ümbruses tähendab, et see ala võib olla suhteliselt rikkalikum püügipiirkond, ning et analüüsis võidakse alahinnata vähendatud püügipiirkonna väärtust.

7.3.3. Kaluritelt ja muudelt sidusrühmadelt eelkonsultatsioonikohtumiste ajal kogutud teavet kasutatakse tõendibaasi ja oletuste toetamiseks, tunnistades siiski, et tegemist on üksnes subjektiivsete tõenditega. Kogutud teave on juhuslik ning see kajastab ainult nende vastajate seisukohti, kes olid konkreetsel päeval kohal ja said märkusi esitada. Vastajate arv hõlmab ainult neid isikuid, kes eraldiseisvalt teavet esitasid. Selle arvu hulka ei ole arvatud isikuid, kes lihtsalt väidetega nõustuvad või ei nõustu.

7.3.4. Muude liikmesriikide laevu käsitlevad lossimisandmed on piiratud, sest enamik neist laevadest ei lossi Ühendkuningriigis. Siiski saab teha mõningaid oletusi muude liikmesriikide üle 15 m pikkuseid laevu käsitlevate andmete põhjal, mille Ühendkuningriigi kalapüügi seirekeskus on saanud laevaseiresüsteemi kaudu. Üksikasjalikult on seda kirjeldatud alapunktis 7.4.

Joonis 2.

Kaart ICESi statistilise ruudu 29E4 ja Lands End and Cape Banki ühenduse tähtsusega ala kohta

Marine Management Organisation

Lands End & Cape Banki ÜTA (ICESi statistiline ruut 29E4)

6 meremiili piir (UKHO)

12 meremiili piir (UKHO)

Land's End and Cape Banki ÜTA

Cape Banki püstine avamereriff

MMO kaitsekorraldusala

CIFCA kaitsekorraldusala

Reproduced with permission of Natural England / Joint Nature Conservation Committee.© ICES (http://geo.ices.dk/) © Marine Management Organisation. © Natural England Copyright 2008. © Crown Copyright. All rights reserved 2008. Contains UKHO Law of the Sea data © Crown Copyright and database right [2013]. All rights reserved. Ordnance Survey Licence No. 100049981. Not to be used for navigation.

7.4. Kalapüük Lands End and Cape Banki ühenduse tähtsusega alal

7.4.1. Enamik Ühendkuningriigi laevu, mis tegelesid kalapüügiga ICESi statistilises ruudus 29E4, on alla 10 m pikkused ning peamiselt võrgulaevad (165 laeva), käsiõngepüügi laevad (146 laeva), mõrralaevad (71 laeva) ja muud põhjalähedase püügi traallaevad (11 laeva). On ka üksikuid üle 15 m pikkuseid piimtraallaevu (25 laeva).

7.4.2. Peamised lossitavad liigid on pelaagilised kalad, koorikloomad, põhjalähedased kalad ja molluskid.

7.4.3. Prantsusmaa ja Belgia laevadel on seaduslik juurdepääsuõigus ühenduse tähtsusega alale, mis jääb väljapoole 6 meremiili piiri.

7.4.4. Enamik Prantsusmaa ja Belgia laevu, mis tegelevad kalapüügiga ICESi piirkondades, on üle 15 m pikkused. On ka üksikuid alla 10 m pikkuseid laevu. Muude liikmesriikide laevu käsitlevad lossimisandmed on piiratud, sest enamik neid laevu ei lossi Ühendkuningriigis. 7.4.5. Prantsusmaa ja Belgia laevade edastatud laevaseiresüsteemi andmed (30) ei näita või näitavad vähest tegevust kavandatud keelualadel, mis paiknevad ühenduse tähtsusega alal, millele neil laevadel on juurdepääs (joonised 3 ja 4).

7.4.5. Eelkonsultatsioonikohtumine Belgia kalandussektori esindajatega toimus 12. juulil 2013. aastal Oostendes Belgia kalandusasutuste kaasabil. Kohtumise eesmärk oli anda neile teavet kaubandusliku kalapüügi potentsiaalse korraldamise kohta Inglismaa ühenduse tähtsusega alal seoses Belgia laevade püügiõigusega vahemikku 6–12 meremiili jäävas tsoonis. 12. juulil toimunud kohtumisel osalenud sektori esindajad märkisid, et kõnealused kavandatud meetmed, mille eesmärk on kaitsta aluskivimist rifi looduselemente ühenduse tähtsusega alal, ei mõjuta märkimisväärselt nende tegevust. Neid aluskivimist rifi looduselemente peeti enamjaolt ebasobivateks põhjatraalide kasutamise jaoks. Konsultatsioonikohtumine Prantsusmaa ametiasutuste ja kalandussektori esindajatega toimus 27. septembril 2013. aastal Pariisis, kus kinnitati, et kavandatud Cape Banki keelualal tegeleb kalapüügiga kaksteist 15–24 m pikkust traallaudadega põhjatraallaeva Normandiast.

7.4.6. Ametlike konsultatsioonide tulemusena nii Belgia kui ka Prantsusmaa kalandussektori esindajatelt saadud vastustes kinnitati, et kavandatud keelualal toimub mõningane püügitegevus.

Joonis 3.

Prantsusmaa laevaseiresüsteemi positsioneerimisraportid 2012. aasta kohta

Marine Management Organisation

Parantsusmaa laevaseireandmed 2012 (Land End and Cape Banki ÜTA)

6 meremiili piir (1983) (UKHO)

12 meremiili piir (1983) (UKHO)

Parantsusmaa andmed 2012 (15+ m)

Kiirus (sõime)

0.00 - 6.00

>=6.01

MMO kaitsekorraldusala

Cape Banki püstine avamereriff

Lands End and Cape Banki ÜTA

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data. ©Marine Management Organisation. Ordnance Survey Licence No 100049981. Reproduced with permission of Natural England / Joint Nature Conservation Committee. Not to be used for navigation.

Joonis 4.

Belgia laevaseiresüsteemi positsioneerimisraportid 2012. aasta kohta

Marine Management Organisation

Belgia laevaseireandmed 2012 (Lands End and Cape Bank ÜTA)

6 meremiili piir (1983) (UKHO)

12 meremiili piir (1983) (UKHO)

MMO kaitsekorraldusala

Cape Banki püstine avamereriff

Lands End and Cape Banki ÜTA

Belgia laevaseireandmed 2012 (15+ m)

Kiirus sõlme

0.00 - 6.00

>=6.01

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. ©Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee. Contains UKHO Law of the Sea data ©Crown copyright and database right. ©Marine Management Organisation Not to be used for navigation.

7.5. Mõjutatud lossimismahtude hindamine

Ühendkuningriik

7.5.1. Otsene mõju kalapüügilaevadele oleks saagi vähenemine ja sellest tulenevalt ka kavandatud keelualal merepõhjas veetavate püünistega püütud saagi lossimismahtude vähenemine. Potentsiaalse mõju hindamiseks analüüsiti MMO koondatud lossimisandmeid.

7.5.2. Tabelis 1 on esitatud ICESi statistilisest ruudust 29E4 püütud saagiga seotud mõjutatud lossimismahtusid käsitlevad arvutused (nende Ühendkuningriigi laevade kohta, mis tegelesid kõnealusel alal kalapüügiga alates 2008. aasta jaanuarist). Tabelis 1 esitatud hinnangulised väärtused põhinevad ajavahemikku jaanuar 2008 kuni detsember 2011 hõlmavatel keskmistel lossimismahtudel.

Tabel 1.

ICESi statistilisest ruudust 29E4 püütud saagi keskmised lossimismahud aastas Ühendkuningriigis ja ühenduse tähtsusega alalt püütud saagi keskmised hinnangulised lossimismahud (jaanuar 2008 – detsember 2011)

Püügivahendi liik Lossitud kogus (tonnides) ICESi ruuduga 29E4 seotud lossitud koguse väärtus (Inglise naelades) Ühenduse tähtsusega alaga seotud lossitud koguse väärtus (Inglise naelades) Keelualaga (73,813 % ühenduse tähtsusega alast) seotud lossitud koguse väärtus (Inglise naelades) Piimtraalid 209 830 886 2 492,30 1 839,65 Põhjavõrgud 86 120 294 puudub puudub Merevähitraalid 3 3 753 141,90 104,74 Muud põhjalähedase püügi traalid 161 342 297 13 337 9 844,44 Kokku 459 1 297 230 15 971,20 11 788,83

7.5.3. Lossitud saagi hinnangulise väärtuse arvutamisel ühenduse tähtsusega ala kohta seostati olemasolevad lossimisandmed (mida esitavad kõik kalalaevad ICESi ruudu tasandil) kalalaevade püügitegevust käsitlevate andmetega (mis põhinevad laevaseiresüsteemi raportitel) ühenduse tähtsusega ala kohta. Selle lähenemisviisi kohaselt omistatakse ühenduse tähtsusega alale protsent iga ICESi ruuduga seotud lossimismahust, võttes arvesse ühenduse tähtsusega alal toimuva püügitegevuse mahtu.

Lands End and Cape Banki ühenduse tähtsusega ala puhul kasutati ICESi ruutu 29E4 käsitlevaid lossimisandmeid ning need liigitati laeva suuruse alusel (üle 15 m pikkused laevad, 10–15 m pikkused laevad ja alla 10 m pikkused laevad).

Kavandatud keeluala käsitlevate lossimismahtude hinnangulised väärtused leiti seejärel osakaaluna (võttes aluseks asjaomaste alade pindala) ühenduse tähtsusega ala käsitlevatest hinnangulistest väärtustest.

Ühenduse tähtsusega alaga seotud ICESi ruutudes toimuva püügitegevuse täielik jaotus on esitatud kalandusstatistikat käsitlevates täiendavates tabelites aastate 2008–2011 kohta.

Hinnanguliselt moodustab ühenduse tähtsusega alaga seotud keskmine aastatulu üle 15 m pikkuste piimtraallaevade puhul 2 434,6 Inglise naela. Üle 15 m pikkuste tragisid kasutavate laevade ja muude põhjalähedase püügi traallaevade puhul on märgitud, et väärtus puudub. Hinnanguliselt on alla 10 m pikkuste piimtraallaevade puhul keskmine aastatulu 10,90 Inglise naela. Hinnanguliselt on 10–15 m pikkuste piimtraallaevade puhul keskmine aastatulu 46,80 Inglise naela. (Täielik jaotus on esitatud aastaid 2008–2011 käsitleva kalandusstatistika tabelis 5).

Sidusrühmadega peetud eelkonsultatsiooni tulemusena selgus, et kõnealuste eeskirjade kehtestamine avaldab rahalist mõju peamiselt põhjatraalimisele ja kammkarpide püüdmisele tragidega.

7.5.4. Kavandatud keelualal (mis moodustab 73,813 % ühenduse tähtsusega alast) väheneks lossitav saak hinnanguliselt 11 788,83 Inglise naela.

7.5.5. Tõenäoliselt on hinnangulised kogukulud tegelikest kuludest suuremad, sest eeldatavalt ei ole püügitegevust vaja üle viia.

Prantsusmaa ja Belgia

7.5.6. Laevaseiresüsteemi andmete analüüsist nähtub, et väga suur osa Belgia laevade püügitegevusest ICESi ruudus 29E4 toimub väljaspool ühenduse tähtsusega ala. 2012. aastal püüdis ICESi põhjapoolsetes osades kala 26 Belgia laeva.

Suurem osa Prantsusmaa laevade püügitegevusest ICESi ruudus 29E4 toimub väljaspool ühenduse tähtsusega ala, nimelt sellest alast kirdes. 2012. aastal positsioneeris 46 Prantsusmaa laeva end laevaseiresüsteemi kaudu kiirusel 1–6 sõlme ühenduse tähtsusega ala Cape Banki osa lääneosas.

7.5.7. Belgia kalandussektor püüab sellel alal peamiselt merikeelt ning Prantsusmaa kiltturska ja turska. B lisas (analüüs, milles käsitletakse muude kui Ühendkuningriigi laevade tegevust ICESi ruutudes) osutatud metoodikat kasutades on hinnanguliselt kindlaks määratud, et 2012. aastal:

— lossiti Belgia laevade poolt ühenduse tähtsusega ala ligipääsetavas osas toimunud püügitegevuse tulemusena hinnanguliselt 0,44 tonni. Hinnanguliselt on selle koguse väärtus 1 749 Inglise naela;

— lossiti Prantsusmaa laevade poolt ühenduse tähtsusega ala ligipääsetavas osas toimunud püügitegevuse tulemusena hinnanguliselt 24,98 tonni. Hinnanguliselt on selle koguse väärtus 44 036 Inglise naela.

7.5.8. Joonistelt 3 ja 4 nähtub siiski, et enamik püügitegevusest on koondunud ala loodekoridori, mis jääb kavandatud keelualast (riff ja puhvertsoon) väljapoole. Sellepärast leitakse, et tegelikult vähenevad lossimismahud eespool prognoositud väärtustest palju vähem. Lisateabe saamiseks muude kui Ühendkuningriigi laevade püügitegevuse kohta kavandatud keelualades ja nende ümbruses vt B lisa.

7.6. Ala sulgemise tõenäoline mõju kalalaevadele

7.6.1. Kuna lossimismahtude vähenemise prognoosid on eelduste kohaselt tegelikust vähenemisest suuremad (tulenevalt merepõhjas veetavate püüniste kasutamist hõlmava püügitegevuse piiratud mahust aluskivimist rifi kohal), siis eeldatakse, et kõnealuse sulgemise mõju kalalaevadele on väike. Mitu mõjutatud kalurit väitis eelkonsultatsioonikohtumiste ajal, et aluskivimist rifi kohal nad merepõhjas veetavaid püüniseid ei kasuta, sest see kahjustaks nende püügivahendeid. Prantsusmaa ja Belgia kalandussektori esindajad kinnitasid, et püügipiirkond muutuks väiksemaks Cape Banki keeluala lääne- ja põhjaosas, kuid alternatiivsed püügipiirkonnad on hõlpsasti ligipääsetavad.

7.7. Kohanemisvõime

7.7.1. Selleks et hinnata kavandatava sulgemise tõenäolist mõju püügitegevusele, tuleb hinnata seda, mil määral suudavad laevad säilitada saagi väärtust, viies püügikoormuse üle muudele aladele.

7.7.2. Käesoleva hindamise eesmärgil paluti kaluritel täita küsimustik ning neilt küsiti otse, kui suures mahus peaksid nad kavandatava sulgemise tulemusena oma püügitegevuse muudesse piirkondadesse üle viima; samuti tunti huvi selle vastu, milline on nende suutlikkus püüda kala alternatiivsetes püügipiirkondades ja nende kohanemisvõime saagi väärtuse säilitamiseks. Mitu mõjutatud kalurit väitis, et neil ei oleks võimalik püügipiirkonda või püügivahendi liiki muuta, kuid kuna kavandatud meetmega piiratakse üksnes püügitegevust aluskivimist rifi kohal ja puhvertsoonis, oleks ümberpaigutamise vajadus minimaalne.

7.7.3. Eelistatud valiku rakendamisega (määratletud keeluala käsitlevad eeskirjad) kogu ala sulgemise asemel minimeeritakse merepõhjas veetavaid püüniseid kasutavate laevade ümberpaigutamise vajadust. Belgia ja Prantsusmaa kalandussektori esindajad kinnitasid eel- ja ametliku konsultatsiooni ajal, et kavandatud keelualal toimub püügitegevus. Ümberpaigutamise määra ja alternatiivseid püügipiirkondi siiski eraldi ei kommenteeritud.

7.7.4. On kavandatud, et püügivahendite tehnoloogia valdkonnas tehtud edusamme ja mõju tundlikele looduselementidele kaalutakse oranži/rohelise riskitaseme menetluse raames.

7.8. Kaudsed kulud

7.8.1. Keskkonnakulud

Soovitusliku valiku puhul on väike tõenäosus, et suurenevad laevade kütusekulud tulenevalt vajadusest seilata kaugemale, et jõuda alternatiivsete püügipiirkondadeni, sest enamik kalureid on märkinud, et nad ei püüa kala kõnealuses piirkonnas ja alternatiivsed püügipiirkonnad on hõlpsasti kättesaadavad.

7.9. Haldus- ja jõustamiskulud

7.9.1. Jõustamisel lähtub MMO teabe- ja riskipõhisest lähenemisviisist, mida kasutavad paljud riiklikud reguleerivad asutused kooskõlas riikliku teabemudeliga (National Intelligence Model) (31). Kui saadud teabe põhjal on alust arvata, et meetmeid ei järgita või esineb nende järgimata jätmise risk, töötab MMO välja jõustamisstrateegia, võttes aluseks merekaitseala vajadused, ning vajaduse korral kaasab asjakohased ressursid. See võib hõlmata mereväe kohapeale saatmist, õhuseiret või ühisoperatsioone muude asutustega (nt rannalähedase kalapüügi ja looduskaitse asutuste, Ühendkuningriigi piirivalveametiga või keskkonnaametiga). MMO koordineerib mis tahes ühisoperatsioone. Põhimõtted, millest lähtuvalt MMO reguleerib merekaitsealasid, on sätestatud õigusloome ja regulatiivse reformi 2006. aasta seaduses (Legislative and Regulatory Reform Act 2006) ning reguleerivate asutuste tegevusjuhendis ning nende põhimõtete eesmärk on tagada, et MMO tegutseb mis tahes jõustamismeetmete võtmisel proportsionaalselt, vastutustundlikult, järjepidevalt, läbipaistvalt ja sihipäraselt (32).

7.9.2. Kavandatud eeskirjade jõustamine toimub kehtiva eelarve raames. ELi laevaseiresüsteemi kasutatakse korraldusvahendina, mille abil kontrollida merelt ja õhust üle 12 m pikkuste laevade eeskirjadest kinnipidamist. Kuna alal toimuv püügitegevus ei ole eriti aktiivne, on eeskirjade eiramise risk minimaalne või väike (33). Tabelis 2 on esitatud hinnangulised jõustamiskulud, mis kaasnevad kõnealuse eelistatud valiku rakendamisega.

Tabel 2.

Soovitusliku valiku jõustamisega kaasnevad iga-aastased lisakulud (34)

Tegevus Kulu ühiku kohta (Inglise naelades) Hinnanguline ühikute arv aastas Aastased kogukulud (Inglise naelades) Riikliku mereväe tehtav merepinna jälgimine (ala kohta) 4 000 päevas 1 4 000 Ühised jõustamispatrullid koos kohaliku merekalanduskomiteega (SFC) / IFCA-ga (ala kohta) 800–1 000 päevas 5 4 000 –5 000 Õhuseire (ala kohta) 2 050 tunnis 2 4 100 Uurimised / kohtu alla andmised (ala kohta) 10 375 juhtumi kohta 1 10 375 Kokku 9 22 475 –23 475





Tabel 3.

Soovitusliku valikuga kaasnevate rahaliselt väljendatud kulude profiil aastate lõikes – (miljonit Inglise naela) püsivhindades

Y0 Y1 Y2 Y3 Y4 Y5 Y6 Y7 Y8 Y9 Üleminekukulud EI EI EI EI EI EI EI EI EI EI Iga-aastased jooksvad kulud – parim prognoos 0,022975 0,022975 0,022975 0,022975 0,022975 0,022975 0,022975 0,022975 0,022975 0,022975 Väikesed 0,022475 0,022975 0,022975 0,022975 0,022975 0,022975 0,022975 0,022975 0,022975 0,022975 Suured 0,023475 0,022975 0,022975 0,022975 0,022975 0,022975 0,022975 0,022975 0,022975 0,022975 Iga-aastaste kulude nüüdisväärtus kokku (*1): 0,2 milj. Inglise naela

7.10. Soovitusliku valiku eelised

7.10.1. Merepõhjas veetavate püüniste kasutamise keelustamine kavandataval keelualal hoiaks ära merepõhjas veetavate püüniste kasutamise aluskivimist rifi kohal ja tooks järgmist kasu:

— aluskivimist rifi elupaikade säilitamisega kaasnev keskkonnakasu.

Keskkonnakasu on käesolevas dokumendis kirjeldatud mitterahalise kasuna.

7.11. Keskkonnakasu

7.11.1. Ühenduse tähtsusega alal paiknevad aluskivimist rifid on bioloogiliselt ühed kõige mitmekesisemad riigis ning neil on oluline roll selliste liikide toetamisel, keda peetakse haruldasteks või kelle biogeograafiline levik on väga väike. Kuigi üksikud rifid on suhteliselt väikesed (nii riiklikul kui ka kohalikul skaalal), on need ökoloogiliselt mitmekesised ja moodustavad püsivalt veealuse avamererifi elupaigana kohaliku tähtsusega ala (oma suuruse poolest) (35).

7.11.2. Ühenduse tähtsusega ala koosneb kahest peamisest rifialast, mis on peaaegu täielikult moodustunud graniidist (Axelsson & Dewey 2011; Birchenough et al. 2008): rannikut ääristav riff (ühenduse tähtsusega ala Lands Endi osa – rannikuäärne püstine riff) ning kaugemal meres asuv lai poolkuukujuline püstine riff, mis järgib ligikaudselt rannajoont (ühenduse tähtsusega ala Cape Banki osa – püstine avamereriff). Püstise avamererifi kaitset korraldab MMO. See ala on kogum, kus domineerib lehtadru. Leidub sammal- ja hüdraloomade koosluseid, samuti alasid, kus toituvad okasnahksed, ning sammalloomi (Pentapora fascialis), okasnahkseid (Echinus esculentus) ja puurivaid käsnasid (Cliona celata) (Birchenough et al. 2008). Vee liikumine hoovuste ja lainete mõjul soodustab samuti käsnade, merituppede, meriroosiliste ja pehmekorallide tihedat kasvu (Irving 1996) (36).

7.11.3. Rifid pakuvad ka mõningal määral rannikukaitset ning on olulised piirkonnad toitainete ringlussevõtu, süsiniku ja lämmastiku fikseerimise ning sette stabiliseerimise seisukohalt.

7.11.4. Kaitsealused rifielupaigad on looduslikud varjupaigad, kus luua sihtliikide ja kaaspüügiliikide populatsioone.

7.11.5. Kõnealuste eeskirjade eesmärk on tagada asjakohane kaitse ja säilitada ökoloogilised omadused, mis võib tõenäoliselt veelgi suurendada ala bioloogilist mitmekesisust võrreldes ülejäänud püügipiirkondadega.

7.11.6. Kõnealuste eeskirjade kehtestamisega kaasnev keskkonnakasu on märkimisväärne, sest nende eeskirjade abil kaitstakse asjaomasel alal aluskivimist riffe merepõhjas veetavate püüniste kasutamisest tuleneva mõju eest. See aitab saavutada keskkonnaseisundi säilitamist käsitlevat kaitse-eesmärki. Soovitusliku keelu rakendamine avaldab täiendavat kasulikku mõju ka muudele ühenduse tähtsusega ala looduselementidele ning rifielupaigale üldiselt. See võib edendada ala puhkeotstarbel kasutamist näiteks sukeldujate ja harrastuskalastajate poolt, mis võib omakorda tuua kasu kohalikule majandusele.

7.12. Sotsiaal-majanduslik kasu

7.12.1. On võimalik, et aluskivimist rifi ja elupaiga seisundi säilitamine võib suurendada ala köitvust selle puhkeotstarbel kasutajate, sealhulgas sukeldujate ja harrastuskalastajate jaoks (S.E. Rees et al. 2013; (37) D.R. Chae et al. 2012 (38)). See võib suurendada ka alal külastatavust turistide poolt ja sellest tulenevalt suurendada kohalike ettevõtete käivet (S.E. Rees et al. 2013).

7.12.2. Kaitsekorralduse suhtes tsoonipõhise lähenemisviisi rakendamine kogu ala sulgemise asemel vähendab vajadust paigutada ümber merepõhjas veetavaid püüniseid kasutavaid laevu.

7.13. Kulude ja tulude jaotumine

7.13.1. Sotsiaalsed ja majanduslikud kulud (välja arvatud jõustamiskulud) on Ühendkuningriigi, Prantsusmaa ja Belgia vahel jaotatud peamiselt kohalikul tasandil, kuid üldine keskkonnakasu hõlmab laiemat ala ja avaldab mõju rohkem riiklikul tasandil.

A lisa. Märkused Ühendkuningriigi kalandusstatistika andmetest tehtud väljavõtete ja tabelite kohta

MMO veebisaidil on esitatud andmetabelid, milles tehakse kokkuvõte teatatud püügitegevuse kohta nendes ICESi statistilistes ruutudes, mis hõlmavad konkreetseid alasid, mis on määratletud Euroopa merekaitsealadena (39).

Teavitatud andmed on tabelites esitatud kõige üksikasjalikumal tasemel, mis on Ühendkuningriigi kalandusasutustele kättesaadav.

Nende andmete abil on võimalik saada teavet kõnealuseid alasid hõlmavate statistiliste ruutudega seotud lossitud saagi koguse ja väärtuse kohta koos üksikasjadega laevade, kasutatud püügivahendite ja püütud liikide kohta.

Lisaks sellistele püügitegevust käsitlevatele andmetele teatavad üle 15 m pikkused laevad iga kahe tunni järel oma täpse asukoha vastavalt Ühendkuningriigi laevaseiresüsteemide nõuetele.

Püügitegevuse üksikasjalikumaks hindamiseks on kõnealuste üle 15 m pikkuste laevade puhul olnud võimalik kombineerida laeva tegevusandmete teatamise süsteemist saadud ruumiandmete suhtelist hõredust laevaseiresüsteemi kaudu saadud üksikasjalike asukoharaportitega, et püügitegevust oleks võimalik üksikasjalikumalt hinnata. Tegevusandmete selline üksikasjalik analüüsimine võimaldab hinnata üle 15 m pikkuste laevade tegevust konkreetsetel keskkonnajuhtimissüsteemiga hõlmatud aladel.

Üksikasjad – kui need on olemas – on üle 15 m pikkuste laevade kohta esitatud tabelites koos ICESi ruutudes toimunud üldist tegevust käsitlevate andmetega; nende kahe andmekogumi vahelist suhtarvu on seejärel kohaldatud muu pikkusega laevu käsitlevate andmete suhtes, et saada ligikaudsed prognoosid alla 15 m pikkuste laevade tegevuse kohta kavandatud keelualal.

Tuleb tähele panna, et kavandatud keeluala asub rannikuvetes ja sellepärast võib üle 15 m pikkuste laevade tegevust nendel aladel iseloomustava suhtarvu kasutamine muude Ühendkuningriigi laevade tegevuse hindamiseks anda ebatäpseid tulemusi, sest suuremad, eelkõige üle 10 m pikkused laevad püüavad kala pigem kaugemal avamerel.

Need andmed on tabelites märgitud halli taustavärviga rõhutamaks, et tegemist on hinnanguliste andmetega ja neid tuleks kasutada ettevaatusega.

Allpool on esitatud käesolevas analüüsis kirjeldatud ja keskkonnajuhtimissüsteemiga hõlmatud rannikualade loetelu – kusjuures mõni ruut hõlmab rohkem kui ühte ala – ja need alad on märgitud kollase taustavärviga.

Alade selline kattumine tähendab, et kavandatud keelualade kogu potentsiaalset ulatust ei ole võimalik hinnanguliselt kindlaks määrata üksikuid alasid käsitlevate analüüside tulemuste liitmisega. Allpool toodud tabelis on esitatud üksikasjad selle kohta, kui suur osa iga kavandatud keelualaga seotud ICESi ruutudes toimuvast üldisest tegevusest on seotud üle 15 m pikkuste laevadega (nende laevade kohta on kättesaadavad üksikasjalikud satelliidiandmed).

Kui muudesse pikkusevahemikesse kuuluvate laevade püügitegevust prognoositakse nende laevade kohta saadud laevaseiresüsteemi andmete alusel, on prognoosid tõenäoliselt usaldusväärsemad siis, kui aluseks võetakse selliseid laevu käsitlevad andmed, mille tegevus keskkonnajuhtimissüsteemiga hõlmatud aladel on laialdane, ja mitte selliseid laevu käsitlevad andmed, mille asjaomane tegevus ei ole nii laialdane.

B lisa. Märkused Ühendkuningriigi välise kalandusstatistika andmete kohta

Nendes tabelites on esitatud väljavõtted lossimisandmetest, mille liikmesriigid on edastanud kalanduse teadus-, tehnika- ja majanduskomitee (STECF) püügikoormuse reguleerimise kordi käsitlevale töörühmale.

Kõnealuse töörühma tegevus hõlmab selliste eri andmekogumite koostamist, mis sisaldavad iga liikmesriigi kohta käivaid, püütud liikide lossimist käsitlevaid üksikasjalikke andmeid iga ICESi ruudu kohta seotud laevarühmade lõikes.

See andmekogum on koostatud STECFi töörühma vajadustest lähtuvalt ning sellepärast tuli seda kogumit töödelda ettevaatlikult, et vältida tegevusandmete topelt arvessevõtmist. Andmekogum pärineb STECFi veebisaidilt (40).

Teatavaid kvoodi alla kuuluvaid varusid käsitlevaid kogusummasid on võrreldud ELi kalanduse andmesidesüsteemis FIDES registreeritud tegevusandmetega, et kontrollida teatatud andmete õigsust.

Kuid liikide/alade kombinatsioonide kohta STECFi andmefailides esitatud kogusummade ja sarnase üksikasjalikkuse tasemega saagi aruandlussüsteemide osana kvoodi täituvuse jälgimiseks FIDES-süsteemi kantud kogusummade vahel on siiski erinevused. Sellepärast annavad need näitajad üksnes suunava ülevaate sellest, milline on asjaomaste liikmesriikide tegevuse ulatus kõnealusel alal, ning tegemist ei ole lõplike väidetega.

Suunavate rahaliste väärtuste leidmiseks on kasutatud Ühendkuningriigi laevade poolt asjaomases ICESi ruudus või sarnastel aladel püütud saagi keskmist lossimisväärtust.

Kui teatavate aastate kohta andmed puuduvad, võib selle põhjuseks olla asjaolu, et puudus teatatav püügitegevus, kuid selle põhjuseks võib olla ka andmete esitamata jätmine.

ANALÜÜS, MIS KÄSITLEB MUUDE KUI ÜHENDKUNINGRIIGI LAEVADE TEGEVUST KÄESOLEVA MÕJUHINNANGUGA SEOTUD ÜHENDUSE TÄHTSUSEGA ALA HÕLMAVATES ICESi RUUTUDES

Kasutatud metoodika

Kõnealuse analüüsi koostamisel on muude kui Ühendkuningriigi laevade kohta – eelkõige nende Prantsusmaa ja Belgia laevade kohta, millele on ajalooliselt antud õigus püüda kala teatavates Ühendkuningriigi rannikuvetes – saadud teabe suhtes kohaldatud standardset metoodikat, mida kasutatakse selle kindlaksmääramiseks, kas Ühendkuningriigi laevad on tegutsenud konkreetsel üksikasjalikult kindlaksmääratud ruumialal.

Analüüs hõlmab püügitegevuse hindamist, võttes aluseks laevaseiresüsteemi andmed, mis põhinevad laeva kiirusel, millest on laevaseiresüsteemi kohastes teadetes (pingides) raporteeritud.

Konkreetset ala hõlmavas asjaomases ruudus või seda ala hõlmavates asjaomastes ruutudes tegutsevatelt muudelt kui Ühendkuningriigi laevadelt saabunud kõigi laevaseiresüsteemi kohaste pingide andmed valitakse Ühendkuningriigi laevaseiresüsteemist, võttes välja laeva identifitseerimisnumbri (ühenduse laevaregistri number (CFR-number)), andmed laeva asukoha ja kiiruse kohta ning pingi saatmise kuupäeva ja kellaaja.

Iga pingi hinnatakse ja see liigitatakse reaalset püügitegevust näitavana, kui laeva kiirus on >=1 või <=6 sõlme.

Neid asjaomasest ruudust või asjaomastest ruutudest saabunud ja kalapüüki näitavaid pinge töödeldakse seejärel GIS-tarkvaraga, et määrata kindlaks, kas laeva asukoht jäi asjaomase ruumiala piiresse või sellest väljapoole.

See võimaldab välja arvutada, kui suur osa iga liikmesriigi kohta statistilises ruudus registreeritud ja kalapüüki näitavatest pingidest jäi konkreetse ala piiresse. Seda tegurit kohaldatakse seejärel asjaomase liikmesriigi kohta STECFi andmekogumites esitatud üldiste lossimismahtude suhtes, et oleks võimalik koostada hinnang muude kui Ühendkuningriigi laevade püügitegevuse kohta konkreetsel ruumialal.

KOKKUVÕTE BELGIA JA PRANTSUSMAA LAEVADE PÜÜGITEGEVUSEST ICESi RUUDUS 29E4, MIS HÕLMAB LANDS END AND CAPE BANKI ALA

Allpool esitatakse kokkuvõte liikmesriikide laevade püügitegevusest lossitud saagi koguse ja väärtuse lõikes järgmiste andmete kaudu:

1) kogu püügitegevus, mis toimus asjaomast ala hõlmavates ICESi ruutudes ja mille puhul kasutati merepõhjas veetavaid püüniseid;

2) hinnanguline püügitegevus, mis toimus asjaomasel konkreetsel alal ja mille puhul kasutati merepõhjas veetavaid püüniseid.

A osa. Püügitegevuse kogumaht tonnides

(1) (2) Püügitegevus (tonnides) ICESi ruudus 29E4 Hinnanguline püügitegevus (tonnides) ühenduse tähtsusega alal, mis on saadud laevaseiresüsteemi abil tuvastatud maksimaalse püügitegevuse (2010–2012) alusel BELGIA Püügivahendi kood 2009 2010 2011 2012 2009 2010 2011 2012 Üle 15 m pikkused laevad BT2 (*2) 105,77 76,81 121,77 352,38 0,13 0,10 0,15 0,44 TR2 (*3) 0,00 0,00 0,00 0,35 0,00 0,00 0,00 0,00 29E4 kokku 105,77 76,81 121,77 352,73 0,13 0,10 0,15 0,44 PRANTSUSMAA Püügivahendi kood 2009 2010 2011 2012 2009 2010 2011 2012 0–15 m pikkused laevad Piimtraalid 0,00 0,00 0,00 2,15 0,05 Põhjatraalid 0,00 0,00 3,00 0,17 0,07 Tragid 0,00 0,00 9,63 0,00 0,23 Üle 15 m pikkused laevad Põhjatraalid 0,00 0,00 940,59 1 055,57 22,21 24,93 Tragid 0,00 0,00 13,26 0,00 0,31 29E4 kokku 0,00 0,00 966,48 1 057,89 0,00 0,00 22,82 24,98





B osa. Püügitegevuse koguväärtus

(1) (2) Püügitegevus (Inglise naelades) ICESi ruudus 29E4 Hinnanguline püügitegevus (Inglise naelades) ühenduse tähtsusega alal, mis on saadud laevaseiresüsteemi abil tuvastatud maksimaalse püügitegevuse (2009–2012) alusel BELGIA Püügivahendi kood 2009 2010 2011 2012 2009 2010 2011 2012 Üle 15 m pikkused laevad BT2 (*4) 442 857 404 990 705 959 1 409 228 549 502 876 1 748 TR2 (*5) 0 0 0 522 0 0 0 1 29E4 kokku 442 857 404 990 705 959 1 409 751 549 502 876 1 749 PRANTSUSMAA Püügivahendi kood 2009 2010 2011 2012 2009 2010 2011 2012 0–15 m pikkused laevad Piimtraalid 0 0 0 8 116 0 0 0 192 Põhjatraalid 0 0 4 898 1 452 0 0 116 34 Tragid 0 0 15 722 0 0 0 371 0 Üle 15 m pikkused laevad Põhjatraalid 0 0 1 804 373 1 855 331 0 0 42 607 43 810 Tragid 0 0 21 648 0 0 0 511 0 29E4 kokku 0 0 1 846 641 1 864 899 0 0 43 605 44 036

Täieliku kokkuvõtte saamiseks püügitegevuse kohta tutvuge Ühendkuningriigi välise kalandusstatistika andmetega.

V LISA

Pealkiri: Start Point to Plymouth Sound & Eddystone’i Euroopa merealal (konkreetsetes piirkondades) merepõhjas veetavate püüniste kasutamist käsitlevate eeskirjade mõjuhinnang Mõjuhinnangu nr: MMO01 Vastutav ministeerium või asutus: merelist tegevust haldav organisatsioon (MMO) Muud ministeeriumid või asutused: keskkonna-, toidu- ja maaeluministeerium (Defra), Natural England, Cornwalli rannalähedase kalapüügi ja looduskaitse asutus (CIFCA) Mõjuhinnang Kuupäev: 5.11.2013 Etapp: väljatöötamine/valikud Sekkumise liik: siseriiklik Meetme liik: teisese õiguse akt Kontaktisik: Michael Coyle Michael.Coyle@marinemangement.org.uk 0300 123 1032 Kokkuvõte: sekkumine ja valikud Regulatiivse poliitikakomitee (RPC) arvamus: regulatiivse poliitikakomitee arvamuse staatus Eelistatud (või kõige tõenäolisema) valikuga seotud kulud Nüüdispuhasväärtus kokku Sektori nüüdispuhasväärtus Puhaskulu sektorile aastas (EANCB 2009. aasta hindades) Kas uue õigusaktiga asendatakse rohkem kui üks varasem õigusakt? Meede kvalifitseerub kui Ei kohaldata Ei kohaldata Ei kohaldata Ei Ei kohaldata Millist probleemi soovita